Muumimukit Alennuskoodi - 30% Alennus ⇒ Marraskuu 2021\nMuumimukit alennuskoodi & kampanjakoodi - Marraskuu 2021\nMuumimukit tarjoaa 10-30% alennusta tuotteista\nRajoitetun ajan tarjous - Muumimukit alennuskoodi!\nMuumimukit Alennuskoodi Yksinoikeudella Meiltä - Marraskuu\nTilaa Muumimukit-uutiskirje Ja Saa 10% Alennus!\nCyber Monday 2021 tarjoukset: Välitön alennus ostoksistasi kaupassa Muumimukit\nKuinka käyttää Muumimukit alennuskoodi?\nHalutun kampanjakoodi: n hankkiminen kauppiaalle Muumimukit ei ole koskaan ollut näin helppoa. Seuraa vain näitä vaiheita: Käy sivustolla fi.coupert.com, niin löydät kaiken kampanjakoodi, jota tarvitset ostoksillesi kaupassa muumimukit.com. Etsi alennuskoodi, joka voi auttaa säästämään eniten. Valitse haluamasi kohde osoitteessa muumimukit.com ja lisää tuote ostoskoriin. Kun olet lopettanut ostoksesi, napsauta ostoskoria päästäksesi kassalle. Sitten näet laatikon, jossa lukee "Kirjoita alennuskoodi", sitten voit kirjoittaa kampanjakoodi. Kun olet käyttänyt heidän kuponki, näet heidän lopulliset hinnat heidän tilauksistaan. Coupert tarjoaa edelleen muumimukit.com -alennuksen trendialennuksia kaikille asiakkaille.\nTarjoaako Muumimukit alennuskoodi?\nMuumimukit tarjoaa alennuskoodi kuukaudessa Marraskuu 2021！ Suurin alennus on 30%, näet 6 Muumimukit alennuskoodi Selaa näytettyä luetteloa ja käytä Muumimukit kampanjakoodi ennen ostamista.\nKuinka kauan Muumimukit alennuskoodi on voimassaoloaika?\nOlemme jo antaneet viimeisen käyttöajan jokaiselle Muumimukit alennuskoodi -kohdalle. Kun teet ostoksia, sinun tulee vanhentua Muumimukit alennuskoodi Joskus jotkut edelleen voimassa olevista alennuskoodi ovat kelvottomia useista syistä. Jotta voit käyttää Muumimukit -alennusta paremmin, olemme asettaneet myöhässä olevan osan alennuskoodi. Voit yrittää käyttää.\nVoiko useita Muumimukit alennuskoodi käyttää kerralla?\nJoitain Muumimukit alennuskoodi voidaan käyttää päällekkäin. Myyjä hyväksyy tuotteen Muumimukit ilmaisen toimituksen yhdessä muun alennuskoodi: n kanssa. alennuskoodi, joka on saatu tilaamalla Muumimukit ilmaisella tilauksella, voidaan käyttää.\nJos Muumimukit alennuskoodi ei toimi? Mitä tapahtui?\nVirhe kirjoitettaessa alennuskoodi. Selvitä miksi näin tapahtuu Jos kopioit ja liität, koodia ei todennäköisesti syötetä vahingossa. Koodi on vanhentunut eikä sitä voi käyttää. Löydä muita vaihtoehtoisia tarjouksia Coupertilta alennuskoodi Käyttöehdot ovat voimassa, tuotteen nykyinen hinta ei täytä vaadittua varaushintaa. Osta lisää tuotteita Odottavat tuotteet eivät ole kelvollisia tähän kampanjaan\nKuinka usein julkaiset Muumimukit uusia kuponkeja?\nMuumimukit julkaisee uuden alennuskoodi melkein joka kuukausi. Yleensä se puhdistaa varastoa joka kausi. alennuskoodi -päivitysten tiheys lisääntyy erityisten juhlapyhien ja myyntikausien aikana. Voit tilata Muumimukit, jotta et menetä parhaita alennuksia.\nTämän Päivän Kampanjat Muumimukit\nJyväskylän Kangaskauppa alennuskoodi Cutters alennuskoodi Kaupunkijuliste alennuskoodi Ruka alennuskoodi SexShop alennuskoodi British Airways alennuskoodi PhotoBox alennuskoodi Greencycle alennuskoodi Lvitarvikkeet alennuskoodi Tapettitaivas alennuskoodi TACTICS alennuskoodi TUI alennuskoodi musikantti.fi alennuskoodi Detur alennuskoodi cityklinikka.fi alennuskoodi POP Vakuutus alennuskoodi Wardow alennuskoodi Urbanista alennuskoodi Frisbeekauppa alennuskoodi Tallinnan alennuskoodi Allsaints alennuskoodi Westerlund alennuskoodi HYPOXI alennuskoodi G-Star alennuskoodi Singles 50 alennuskoodi Rinkka alennuskoodi Virkkukoukkunen alennuskoodi Samegoal alennuskoodi vans.fi alennuskoodi Nicofy alennuskoodi Tessabit alennuskoodi\nBoden alennuskoodi Overclockers alennuskoodi Dolls Kill alennuskoodi FUNDA alennuskoodi Atk-Malmi alennuskoodi vidaXL alennuskoodi Kauneushoitola Inkeri alennuskoodi BASKET alennuskoodi Kipkop alennuskoodi Havea Design Shop alennuskoodi Best Western alennuskoodi Ikaalisten Matkatoimisto alennuskoodi Hydrauliikkakauppa alennuskoodi metallinpaljastin.fi alennuskoodi Kondomikuningas alennuskoodi Dreamcare alennuskoodi Nettikulta alennuskoodi 24mx alennuskoodi Repeat Cashmere alennuskoodi lindroos.fi alennuskoodi Panda Feet alennuskoodi Golf Sky alennuskoodi lundia.fi alennuskoodi Swiss Clinic alennuskoodi Hugo Boss Suomi alennuskoodi FTA Vintage alennuskoodi Eneba alennuskoodi Schuh alennuskoodi iFixit alennuskoodi Fiksuruoka Alennuskuponki\nMuumimukit Ilmainen toimitus\nMuumimukit -jäsenet voivat ostaa tavaroita ilmaisella toimituksella Säännölliset vierailijat voivat löytää ilmaisen lähetyskampanjan Coupert-verkkosivustolta ja soveltaa sitä sekä saada ilmaisen tavallisen toimituksen. Asiakkaat voivat vapaasti päättää toimitustavasta. Ne varmistavat tarkan toimituksen tarpeidesi mukaan. Ilmoita arvioitu toimituspäivä jokaiselle matkatavarasi tuotteelle.\nMuumimukit käsittelee palautukset 30 päivän sisällä, hakuprosessi on seuraava: Lähetettyään pyynnön Muumimukit hyväksyy palautuspyynnön ja täyttää sitten palautuslomakkeen. Voit ottaa yhteyttä kuriiriin etukäteen ja lähettää palautuskortin yhdessä. Kuten Muumimukit on pyytänyt palauttamaan pakettisi, sinun on maksettava väliaikaisesti kuriirimaksu Paketin vastaanottamisen jälkeen saat viestin palautuksen tilasta. Saat maksusi viimeistään 14 päivän kuluessa\nLiity jäseneksi, voit nauttia suosituimmista aktiviteeteista. Jäsenenä Muumimukit voit nauttia vielä suuremmista alennuksista. Voit esimerkiksi saada syntymäpäivälahjan. Hanki ilmainen toimitus ja palauta 60 päivän sisällä. Ostosta saatuja pisteitä voidaan käyttää lunastamiseen tai vähentämiseen. Käy yrityksen Muumimukit virallisella sivustolla, rekisteröidy nyt ja liity jäseniin


......:::::: EVIL FATE ETERNITY::::::.....: toukokuuta 2011\nOtsikko voisi olla osuvammin myös "asiaa genrejumaloinnista", koska uskonnonkaltaiseen kiihkoon se muutamat ajaa. On syntiä kuunnella montaa genreä intopinkeänä, samaan tapaan kuin moniuskoisuuskin on usein julkisesti hävettävää toimintaa. Genreuskovaiset jaksavat jäkättää kaikille ja kaikkialla: "TÄÄ EI OO MITÄÄN VITUN BLACKMETALLIA KUN TÄÄ ON DEATHIA! SAATANAN IDIOOTTI!!!" ja niin edespäin. Metallipiireissä genreuskovaisuus tuntuu korostuvan, varsinkin kun metallimusiikki itsessään haarautuu niin moneen eri suuntaan. Toiselle metallimusiikki on heviä, ja puhuu tämän perusteella kuuluvansa metallihenkisiin. On hyvinkin tavallista törmätä metallimiehiin, ja naisiin, jotka mieltävät olevansa aivan kelvokkaita hevareita kuunnellessaan musiikkia Avenged Sevenfoldista Nightwishiin ja sitä kautta Sturm und Drangiin. Kaikki eivät välttämättä edes tiedä mitä genrejä metallimusiikista löytyy, eivätkä edes välitä sellaisista asioista. Toisaalla true metallihenkinen möyskyää siitä, että on uskottava vain ja ainoastaan synkintä metallia kuunnellessa. Ainoastaan extreme kelpaa. Eihän sitä mitään vitun vajaata melodista metallia voi kuunnella, sehän vie uskottavuuden! Onhan se jo nössöä jos seinällä ei riipu vuohenkalloja ja naamaa korista sian tekoveri.\nLoppujenlopuksi piireistähän se riippuu, millaista musiikkia pidetään nolona ja mitä ei. Itselleen on hyvin helppoa saada globaalin idiootin leima, vaikkei nimittämiseen olisikaan mitään syytä. Vaikeampaa on saada uskottavuuden leiska otsaan, kuka ylipäätään määrittää sen, mikä on absoluuttinen Tr00 metallisti? True metallistithan eivät kuuntele bändejä, jotka ovat massaa. Entäs sellaisessa tapauksessa, jossa entinen suosikkibändi nouseekin yleiseen kansan tietouteen? Esimerkiksi Dimmu Borgir on joutunut melkoiseen genrepuristimeen kuuluisuuden takia. On helppo vaihtaa kelkan suuntaa ja vihata silmittömästi ns. Falsemetallia. "Voi vittu joku Dimmu, sehän paska vaan kiskoo nykyään rahaa! Eihän Dimmu edes ole mitään bläkkistä!".. Mitäs se Dimmu Borgir sitten on? Wannabe-bläkkistä? Psykedeelistä?\nAvarakorvaisuus ja suvaitsevaisuus tuntuvat olevan katoavia hyveitä. Muutamalle tekisi mieli sanoa "just listen to the fuckin' music", jatkuvan ipisemisen sijaan. Sitä on genrejä, joista on vaikeampi löytää hyviä bändejä, artisteja ja biisejä ja genrejä, joista löytää helpommin omaa korvaa hivelevää musiikkia, mutta en ymmärrä kuinka joku voi heti kättelyssä tuomita ihan koko genren? Itsehän olen niin gootti, että en iskelmäbaariin voi jalallanikaan astua. Imagohan siinä menee humpatessa. Ja vielä hirveempää ois siis jos mä niinku johonki poppibaarin tanssilattialle eksysin.. Voi luoja, miettikää ny jos vielä sois jotai räppiä!\nItselleni on ihan sama, mitä genreä joku hyvä tai huono kappale on, sillä hyvä on hyvää ja huono on huonoa genrestä huolimatta. Ja tietenkin itsekin omaan genreajattelua siinä mielessä, että varsin usein puhun yleisesti inhoavani iskelmää ja räppiä(tai muuta), mutta kyllä korvani ottavat vastaan hyvän biisin sellaisestakin genrestä, josta en niin paljon välitä. Jos joku tuttavapiirissäni sattuu Jenni Vartiaista kuuntelemaan, en sitä tuomitse. En yritä tuputtaa omaa musiikkiani muille väkisin, sillä eiväthän kaikki voi pitää kaikesta. En ihmettele sitä hetkeäkään, miksi äitini ei esimerkiksi Dark Funeralista syty.\nEn kuuntele musiikkia muita varten. Siksi en myöskään pidä ketään kuuntelemistani artisteista noloina. Sama pätee pukeutumiseen. Elämä on liian lyhyt toisten mielipiteiden miettimiseen. "en mä voi tätä paitaa pitää kun tää ei oo oikeen goottityyliä" - miksi et? kuka sinua estää? Maailma olisi parempi paikka, jos kaikki tanhuaisivat vain raivokkaasti Jari Sillanpään tahtiin. Ai eikö? No, ehkä ei sentään.\nLähettänyt Insanity klo 17.16 29 kommenttia\nTunnisteet: Strong opinions , The sounds of my life\nTässä päässä on nähty jos jonkinmoista hiusviritelmää, On nähty leopardikuosista etutukkaa, sivukaljua, lisäkerastoja, klipsilisäkkeitä, kokomustaa hiusta, pinkkimustaa, kokopinkkiä, raitoja, raidoittamatonta. Nyt on kuitenkin kyse kampauksesta, joka aiheuttaa päänvaivaa. Valmistujaisteni asu on oikeastaan täysin valmis, samoin kokeilemamme juhlameikki istuu naamaan kohtuullisen hyvin. Ongelmaa tuottavat kuitenkin hiukseni.\nKokeilimme kihartaa tätä reuhkaa melko ristiriitaisin tuloksin. En osaa sanoa pidänkö kiharretusta kuontalosta, vai vihaanko sitä. Peiliin katsoessa tuntuu, kuin toisella puolella tuijottaisi ainakin 10 vuotta vanhentunut, humppabaarin sisäänpääsyä hamuava irma. Se on kiistämätön fakta, että kikkurat vanhentavat ihan vietävästi, varsinkin tälläisissä olkapituisissa tappuroissa. "sshä nätti poika, lähhretäänkö jatkoille shamaan shuuntaan?" terveisin tuleva Puumalan Maikki 47vee\nLöytyisikö teiltä mielipidettä valmistujaisten kampaukseen? Rastoilla vai kiharoilla?\nLähettänyt Insanity klo 12.28 31 kommenttia\n★ Skirt - Second hand\n★ Pvc shirt & mesh - Lip service\n★ Corset - Morticia\n★ Choker - Prohibition clubwear (glows under uv light)\nPäivän asun hame on ehdottomasti yksi parhaimmista ostoksista hetkeen. Kun ulkona tuivertaa ja vettä sataa vaakatasossa naamaan, nousevat pvc:n benefitit kaikkien muiden materiaalien yli. Ei kastu perse, eikä tule niin kylmä kuin litimärissä kangashousuissa! Löysin perusmustan pvc-hameen huuto.netistä. Hame poikkeaa mukavasti aiemmista omistamistani pitkistä hameista takapuolen koristuksillaan, yleensä muovista tehdyt hameet tupataan nimittäin valmistamaan ilman takataskuja. Ja koska tuossa asussa ei riittävästi hiostavaa muovia ole, niin sadesään armoilla on hyvä vetäistä päälle pvc:stä valmistettu takki. 100% waterprooffia!\nFavourite drink? " nahh, dunno"Jos jonain iltana jätän jägermaisterpullon hyllylle yksinäiseksi, on jotain vialla. Parasta sellaisenaan, mutta meneehän se energiajuomassakin. Hirvilimuvitsit nostavat silti kaikki karvat pystyyn.. Ehkä juuri siitä syystä, että niitä viljelevät saattavat olla lähestulkoon polvenkorkuisia über cooleja pikkuteinejä.\nSain kaveriltani mukavaa iltalukemista lainaksi, Gothic beauty magazine-lehdet pursuilevat toinen toistaan upeampia asukokonaisuuksia ja inspiskuvia. Kiitos Rita!\nLitkittiin Vivianin kanssa kilpaa pikkukakkosia. Nuo on hyviä, maistuu lähinnä sellaselle tikkarille, jota dipataan kirpeään rätisevään jauheeseen.\nPostin lokero 347 33 101 tampere kymmenen!\nEtteivät ostokset alkaisi ja päättyisi pelkästään pitkään hameeseen, niin esittelen lisäksi ostamani uuden luottokaverin, laukkuni. Ei ole yhtään tapaistani shoppailla ns. merkkituotteita oikeastaan missään muodossa, mutta kun näin tämän Guessin valmistaman ( ja huuto.netin kautta suht. edullisenkin, huomioiden yli 100e ovh:n) laukun, tiesin että se on vain saatava. Aina välillä vaan tuntuu siltä. Kyseinen veska on siis niiteillä, "kulutetulla" pvc:llä ja suurilla taskuilla koristeltu Phantom bag. Aikalailla täydellinen minkä tahansa muovirytkyn kanssa pidettävä asuste!\nFeast for blood\nLife and it's dark beauty in suffering. Anna Varney ♥\nSiivoilun lomassa on rentouttavaa kuunnella Sopor Aeternuksen kauniita kipaleita.\nLähettänyt Insanity klo 13.12 8 kommenttia\nTämän asun nimenä voisi kantaa Viva la second handia, sillä on lähestulkoon 100% käytetyistä vaatteista koostettu. Vaihtoehtoinen asunimike voisi olla myös "moppilookki" , sillä näissä kuvissa tämä pinkki pehkoni näyttää kaikkea muuta kuin edustavalta. Vaikka kuinka yritin suoristella ja asetella, niin ei se perkele muotoudu mitenkään! Vinksottaa minne sattuu ja näyttää miulle keskisormea. Hiukset näyttävät siis. Välillä tuntuu että haistatan pitkät kaikille muotimaailman pukeutumissäännöille, sille miten tiettyjä asioita pitäisi yhdistellä jne. Miksi pitäisikään noudattaa tiettyä kaavaa, jos itse viihtyy erilaisissa asuissa?\nmekko - intiasta tuliasena\nliivi: second hand (only)\nvyöt: second hand (pieces)\nkaulakoru: alchemy gothic, renaissance cross of passion\nlegginssit: lip service, blacklist\nlaukku: living dead souls\nkengät: magic shoes, anna frieda sandal\nYritin yhdistää asuun elementtejä joita käytän pukeutumisessa liiankin harvoin. Jostain syystä karsastan mekkoja, sillä ne saavat miun rungon näyttämään oikeastaan entistä lyhemmältä ja pönäkemmältä mallista riippumatta. Varsinkin tuollainen maksimallinen ja hulmuava äitiysmekko, ei ehkä imartele muotoja mutta arkena saakin löllöillä, eikös? Ei kaiken tarvitse olla niin kuolemanvakavaa. Mekko ja kuvassa näkyvä peukalon pääkallosormus ovat tosiaan mummoni Intiasta tuomia tuliaisia.. Yllättävän hyvä maku yli 70-vuotiaaksi, vai mitä?\nLähettänyt Insanity klo 19.33 12 kommenttia\n★ Kengät - New rock\n★ Huppari - Living dead souls\n★ Hotpantsit - Lip service\n★ Kaulakorut - Etsy / DIY\nKaupungin pinkein röllipeikko, niin kuin joku fiksuna älysi baarissa väläyttää. Ulkopuolisilta saatava palaute osaa sekä itkettää että naurattaa. Näytänkö muka piirroshahmolta? Epäilenpä. Alan pikkuhiljaa kasvamaan rastoihini kiinni, sillä rakkauteni kyseisiä lisäkkeitä kohtaan on isompaa kuin voisi sanoiksi laittaa.\nPuuduttavien työpäivien jälkeen kaipaa usein pikaista rentoutumista, joko shoppailun tai sohvalla mätänemisen muodossa. Kiertelin kirpputorilla adrenaliinikuohusta ja kymmenistä kahvikupeista huumaantuneena, todennäköisesti niin omissa maailmoissani etten edes huomaisi jos joku sattuisi morjenstamaan. Välillä tuntuu ettei second hand-marketeista löydy ainuttakaan ostamisen arvoista riepua, toisinaan taas aivan liikaakin. Tällä kertaa kävelin ulkomaailman hälinään täyden vaatesylillisen kanssa. Se, joka sanoo ettei materia tuo onnellisuutta, ei ole shoppailusta ja löytöjen tekemisestä saatavaa euforiaa koskaan kokenutkaan.\nTähdet eivät vaatetuksessani vilahtele muutoin kuin pieninä yksityiskohtina. Sormusta pyörittelin pitkään kourassani ennen kuin ostin, mutta jotenkin kummassa tämä kapistus ujuttautui huomaani 3€:n hintaan.\nGlitterpöksyt 1€. Housujen hansikasmainen istuvuus oli ostosyistä oikeistaan se kaikkein painavin. Kesällä pitkälahkeisia housuja tulee tuskin käytettyä niin usein, joten leikkelin (jo valmiiksi vituilleen lyhennetyt) lahkeet caprimittaan. Raastinrauta pääsee vielä käyttöön, ei tuo pieni repaleisuus vielä riitä! Mitä karumpaa, sitä parempaa.\nSöpöt pinkit pillihousut joita katselin jo aikoinaan seppälän alesta.. Kyseisten alevillitysten tönimisrumban ja 'korkeahkon' hinnan vuoksi jäivät silti surullisina rekkiin roikkumaan until now. Vihdoin löysin ne kaappiin sopivalla hinnalla!\nKuohuviini, joka maistui tismalleen siltä kuin näytti. Lähinnä vahvempaa, hiilihapotettua appelsiinimehuahan tuo. Which means good. Kerrankin picnic-kelpoista juomaa, jota ei ole hinnalla pilattu, pullollinen tätä moneen makuun soveltuvaa nektaria kustantaa vain hieman yli 6€!\nMortiisin Håvard Ellefsen on kyllä melkoinen unelmavävy.\nLähettänyt Insanity klo 17.09 10 kommenttia\nTänään viettelin vapaapäivää sormet erikeepperissä, naama ja syli pastaa täynnä (ihanat ylipitkät tagliatellet nom) ja kädet sinkkuelämää-tyylisesti ostoskasseja täynnä. Vaalennusainetta, hiustököttejä, pakollisia valmistujaisjuttuja ja kaikkea todella kiinnostavaa.. Väsäämistämme valmistujaiskorteista tuli kaikkea muuta kuin ankeita. Tämänviikkoisten lusmuilupäivien lomassa ehdin piipahtamaan useampaan otteeseen lastenrattaiden ja kyynerpäätekniikkaisten mummojen ihmeteltävänä, kirpputoreilla siis. Ah ihanat pitkät ja arvostelevat katseet, ja keskustelut _joita ei tietenkään kuule_. Hirveää kasaa juttuja ei löytynyt, mutta pienikin kiva piristää!\nLusmulandiasta moi. Asu on vähän rääpitty sieltä täältä, mutta kaupunkitallailuun oikein soveltuva. Jalassa mulkoilivat new rockin jousiplatform-nilkkurit, joista en älykkäänä kuvaa muistanut räppäistä.. Kuvaa kattoessa tulee lähinnä sellanen olo että voisi kahmia Tokmannin sukkahousuosaston säilöön. Tyttörukka, ostaisi edes ehjät pöksyt jalkoja lämmittämään.\nRannekehömppä kustansi muutamia euroja. Teinigoottirottaniitti tuntui oudon kutsuvalta, vaikka sitä vieroksuinkin todella kauan. Kaulaani en rottaniittiä pistäisi, mutta ranteessa oikein pop.\nLasten..khöm.. juhlaliivi. Poikien. Tuollaisenaan en sitä suunnitellut pitäväni, vaan ihan toisenlaisten vaatteiden kaverina. Yllätyin että kapistus vaikutti kivasti istuvalta, vaikka oli mitoitukseltaan 150cm. Vähän lyhyehkö, mutta annettakoon se anteeksi.\nKehys löytyi 20 sentillä. Bunny Suicide-kuvat olivat hävinneet jonnekin, niin pistin väliaikaiseksi ällösöpöä ja tyttömäistä.\nOkei, koruloota ei ollut enää kirpputorilöytöjä vaan ihan muuta. "Sikahalpa" alemarketti, Wihonen, pursuili mukavan näköisiä elokuvarekvisiittaan viittaavia laatikoita, joten koppasin tämän boksin kainaloon ja marssin kassalle. Sain mukana kulkevalta äipältäni kummastuneita katseita, kun sanoin tämän tulevan koruille. "Eikö tuo ole HIEMAN liian iso sellaiseen?".. Ja tuossapa näkyykin jo, että vastaus on ehdoton Ei. Käsikorut tuppaavat olemaan sen verran kookkaita.\nKevät näkyy kämpässä lähinnä lisääntyneinä väreinä. Pinkki valtaa pinta-alaa!\nTuota hyllyä inhoan liian tavaramäärän vuoksi, mutta mitään en silti halua ottaa pois. Viha-rakkaus, argh. Nuo kiiltäväpintaiset käsitelineet on kyllä melkoista ysäriä. :'D\nJa koska tämä postaus kaipaa kunnon synnintunnustuksen niin myönnettäköön, sorruin. Tilasin pinkistä pvc:stä koostuvan asun tulevaa tapahtumaa varten, enkä ole varmaan rakastanut yhtään vaatetta niin paljoa kuin noita käsintehtyjä upeuksia. Saanhan myöskin anteeksi sen, että uudet kengät puksuttavat jenkeistä kohti Suomea ja ah-aina yhtä ihania tullitoimipisteitä?\nAsphyxia- painful process\nHeimataerde- Dark Dance\n.. outoa kyllä, näitä kipaleita kuunnellessa tekisi mieli tanssia. Anyone with me?\nLähettänyt Insanity klo 23.30 8 kommenttia\nTunnisteet: Daily outfits , My Home , Shopping\nMätä ruumis ristillä\nNätti ja söpö otsikko, eikös? ^.^ Sotajumalaa ylistääksemme.\npink cute hair + alghazanth = um, wtf?\nGreat band tho!\nKuvaa räppäistessä oli tarkoitus lähinnä saattaa tietoonne tämä hiuspöheikköni nykyinen tilanne, joka huutaa isoon ääneen S-O-S! Kriisihiukset, siis etuhiukseni, kaipaavat pikaisesti muutosta. Olen miettinyt pääni puhki erilaisista otsatukkaratkaisuista, mutta vielä en ole lyönyt mitään lukkoon. Ajattelin ensin että värjäisin leopardikuviot pitkästä aikaa etuhiuksiin, ja nyrsisin niitä vain hieman lyhemmiksi samalla tavalla viistoon muotoon kuitenkin. Toisaalta mietin V-n muotoista hiuskuontloa, jota kannoin viimeksi runsas 1,5 vuotta sitten.. Tai sitten värjäisin etuhiukset vaakaraidallisiksi, siis mustapinkkiä vaakaraitaa. Ehdotuksia? Tuollaiseksi en yksinkertaisesti voi jättää, hiukset uivat suussa asti.\nIhan niin pahalta etuhiukset eivät toki sivuun kammattuina näytä, mutta silti. On raivostuttavaa puhallella, nykiä ja viuhtoa häiritsijöitä pois nassun edestä.\nItseironiaa pitää jokaiselta löytyä. Tästä meikistä puuttuu taustalta vain kunnon sirkusmusiikki!\n...Ja naama leikkautui itsetään irti tästä fotosta. No, ehkä kamera haluaa sensuroida lärvin ihan syystäkin. =D Onlyn turbopitkä huppari toimii ehkä parhaimpana viileän kelin asuna joko kotosalla tai ulkomaailmassa hiippaillessa. Pituudeltaan riittävä taktisten paikkojen peittämiseen, itseasiassa pidempi kuin monet minihameet (=roiskeläpät). Välillä on hyvä nojata yksinkertaisuuden kunniaan, kaiken ei tarvitse olla aina miljoonan euron hintaista.\nviikonloppu sujahti ohi liiankin nopeasti näissä merkeissä:\nLoistava löytö kaupan kylmähyllystä. Kofeiinihiiren herkkua!\nUuh. Salatut himot paljastaa.\nMoneskohan shotti menossa.. kuudes? Todellinen päivän asu-kuva, suorastaan salonkikelpoinen! Läskeilyvaatteet kunniaan.\nEuroviisu-kisakatsomo Insanityn ja herra P:n tyyliin. Kyseinen ohjelmahan on itsessään melkoista crappia, suoraan sanottuna parasta real life-komediaa. =D Naurettavia esiintymisasuja ja vielä naurettavampia sävellyksen riemuvoittoja. Jokavuotisena euroviisutapanamme on arpoa iltamiin osallistujille oma edustusnumero, siis numero niistä maista jotka euroviisuihin esiintyvät. Tänä vuonna mie edustin Saksaa. Aina kun edustusmaan saamat pisteet ylittävät kymmenen (esimerkiksi 20 pojoa, 30 pojoa jne), kymmenen pisteen täyttyessä jokin kilpailijoista saa väsätä uhrilleen haluamansa shotin. Euroviisu-juomapeli olisi ehkä kuvastavin nimike. Peli, joka on epäreilu niille jotka joutuvat Suomea edustamaan, ja tappohumalluttavaa niille jotka edustavat voittajamaita. :'D\nJa niin. Meillä on ehkä maailman paras soitin.\nLähettänyt Insanity klo 21.49 11 kommenttia\nAina välillä nettiä selaillessa tulee sellainen kutka, että tämä ei hyvää seuraa. Tiesin, että joku pari päätyy ostoskoriini: tällä kertaa uhriksi joutuivat uudet iron fistin digi skull red vamp- nimeä kantavat monot. Tajusin nimittäin vastikään kenkähyllyäni syynätessä, että tasan yksi pari lukeutuu virallisesti sandaalien/avokkaiden joukkoon.. Sipsuttimien tarve oli siis enemmän kuin suuri, näillä lämpimillä keleillä pikkukenkien ostos oli suoranainen must! Ja kuinka yllättävää, että jälleen kerran blogini täyttyy digi skullin lumoavasta kuosista.. Annoin kyseisille paljettihirmuille pikkusormen, ja se vei kokonaisen insanityn sielua myöten. Mikä parasta: enää ei vain tarvitse hypistellä kaihoisasti kevyitä kesäkenkiä, vaan niitä pääsee myös käyttämään! Kukkaro köyhtyi, kenkärivi rikastui, ja säästyn saappaissa hikoilevilta jalkapohjilta.\nLöytyykö muita Iron fistin ihannoijia?\nMitkä Fistin valmistamat kengät himottavat eniten?\nLähettänyt Insanity klo 15.55 20 kommenttia\nAnd then there was nothing more\nDon't spill the oil!\nLaced with death\nTäydellisen korun metsästys


Kortepohja - Asunnon tarkastustakuu\nHakijalle / Uuden asukkaan muistilista / Asunnon tarkastustakuu\nHuoltoyhtiö JYY-Palvelut Oy vastaa Kortepohjan ylioppilaskylän asuntotarkastuksista. Huolto käy tarkastamassa asunnon kunnon edellisen asukkaan palautettua poismuuttonsa yhteydessä avaimet JYY Asukaspalveluihin. Asuntotarkastuksia tehdään vain arkipäivisin. Poismuuttavan asukkaan vastuulla on tyhjentää ja siivota asunto huolellisesti.\nTarkastuksessa otetaan huomioon asunnon siisteys ja tarkastetaan asunnon pinnat (katto, lattia ja seinät). Samalla tutkitaan vesikalusteet, kaapistot ja kodinkoneet. Huolto huomioi katselmuksessaan asuintalon iän ja asunnon normaalin kulumisen. Esimerkiksi huonekalujen jättämiä mahdollisia jälkiä on enemmän vanhempien asuntojen lattiamatoissa kuin uudempien.\nTarkastuksia tehdessä asunnoissa saatetaan havaita puutteita tai korjausta vaativia vikoja. Mahdolliset viat (esim. palaneet lamput) tullaan korjaamaan huollon toimesta myöhemmin, samoin mahdolliset varustepuutteet (esim. puuttuva uunin pelti). Jos huollon mielestä asunnon kunnossa on huomautettavaa, ilmoitetaan tästä aina uudelle asukkaalle asuntoon jätettävällä viestilapulla.\nAsunnon loppusiivouksen ollessa puutteellinen, JYYllä on oikeus siivouttaa asunto uudelleen vuokralaisen laskuun. JYY-Palvelut Oy:n siistijät hoitavat puutteellisten loppusiivousten täydennyssiivouksia. Asuntotarkastuksessa todetusta siivousmääräyksestä jätetään viesti uudelle asukkaalle. Täydennyssiivoukset pyritään hoitamaan ennen uuden asukkaan sisäänmuuttamista. Yleisimpiä loppusiivouksessa ilmenneitä epäkohtia ovat likainen uuni, jääkaappi ja kylpyhuone.\nEnnen kuin kannat muuttotavarasi sisään katso ainakin nämä läpi:\nOnhan asunto tyhjä eikä kaapeista löydy edellisen asukkaan tavaroita?\nOvathan jääkaappi ja uuni puhtaat?\nOnhan kylpyhuone siivottu tarkasti?\nNäkyykö silmäänpistäviä, asumista haittaavia puutteita/kulumisia?\n(Huomioi asunnon ikä.)\nTarkasta asunnon yleinen siisteys!\nJos asuntosi on sinun mielestä ok...\n...voit kantaa muuttolaatikkosi sisään! Jos havaitsemasi huomiot ovat yhtenevät huollon kanssa (katso huollon jättämä viestilappu), ei sinun tarvitse ottaa yhteyttä huoltoon.\n…asunnon kunnossa on mielestäsi huomautettavaa, ota välittömästi yhteyttä huoltoon (puh. 014 607500). Yhteydenottosi jälkeen huolto tulee tarkastamaan asunnon uudestaan ja sopii kanssasi mahdollisista toimenpiteistä. Ota huoltoon yhteyttä vain siinä tapauksessa, että asunnon kunnossa tai siisteydessä on mielestäsi asumista/muuttoa SELKEÄSTI haittaavia epäkohtia. Pienemmistä puutteista ja vioista voit tehdä huollolle vikailmoituksen netissä (esim. verhon kiinnitysnipsuja roikkuu tangossa vain muutama).


Sovellusvinkki: Ota kuva ja tilaa siitä heti koru - Teknavi\nSovellusvinkki: Ota kuva ja tilaa siitä heti koru\nMaailmalla muun muassa brittimarkkinoille tähtäävää Jevelo-sovellusta on ladattu jo yli 20 000 kertaa ja korumyynti on nyt lähdössä vauhdilla liikkeelle. Uutuutena huomenna käynnistyvän Slush-konferenssin yhteydeydessä Jeveloon esitellään markkinapaikka: itse ladattuje nkuvamallien ohella koruja voi jatkossa tilata myös muiden lataamista ja julkisiksi asettamista malleista.\n– Tällöin korun myyntihinnasta kilahtaa lisäksi 10 euroa ”designer-palkkiota” kuvan alun perin ladanneelle, kertoi Primesmithin toimitusjohtaja Marko Mäkinen.\nJevelon tuotekehitystyötä on tehty valtaosin Oulussa, mutta tilatut korut valmistetaan nyt Fiskarsissa. Korujen hinnat riippuvat materiaalista, teräksisten hinta on 65 euroa ja hopeisten 95 euroa. Materiaalivalinnan ohella tarjolla on erilaisia muotovaihtoehtoja pyöreistä, soikioista ja suorakulmioista, ja lisäksi korunsa voi valita joko normaalina piirtokuvanatasaisella levyllä, läpileikattuna kuviona taiuusimpana vaihtoehtona rasteroituna, joka soveltuu erityisesti matalaresoluutioisempien kuvien tekotavaksi.


Leuto sää ei näytä sekoittaneen marjaviljelmiä Kotimaa\nJulkaistu 29.12.2015 05:36\nMarja- tai mansikkaviljelmiltä ei ole hänen mukaansa tullut yhteydenottoja kasvuhäiriöistä tai muusta vastaavasta. Taulavuoren mukaan vielä ei voi kuitenkaan sanoa, miten leuto alkutalvi on vaikuttanut kasvustoihin, vaan asia selviää vasta keväällä. Kevättalven sää vaikuttaa yleensä eniten marjakasvien ja omenapuiden talvivaurioiden syntymiseen.\nPuinnit venyivät myöhäänTaulavuoren mukaan viime kesää leimasi se, että tilanne vaihteli hyvin paljon samoilla alueillakin. Toisilla tiloilla saatiin hyvä ja hyvänlaatuinen taso, toisissa satotasot jäivät heikoksi. Valtakunnallisella tasolla huippusadoista ei viljapuolella voi puhua. – Kyllä tämä kasvukausi aikamoinen jännitysnäytelmä kaiken kaikkiaan oli. Olen seurannut kasvutilanteita 1990-luvulta asti näitä, eikä näin myöhään venyneitä puinteja ole tullut vielä vastaan, Taulavuori sanoo. Pitkä satokausiMarjanviljelijöitä säät kohtelivat hieman suopeammin. Taulavuori nostaa esimerkiksi mansikanviljelijät. Kukinnan aikaan ei tullut tänä vuonna hallaa kukkia turmelemaan, ja vaikka pölyttäjiä oli kylmyyden vuoksi liikkeellä vähän, sateet kasvattivat marjojen koot hyviksi ja helpottivat kastelua. Viileästä säästä oli se hyöty, että harmaahomeongelmat eivät päässeet pahaksi mansikka- ja vadelmaviljelmillä sateista huolimatta. Mansikan ja vadelman sesonki on usein lyhyt, mutta tänä kesänä satokausi jatkui pitkään.– Syyskuussakin saatiin vielä hyvälaatuista satoa säiden poutaannuttua ja lämmittyä loppukesästä, Taulavuori muistelee. Pitkä kausi ja marjojen hidas kypsymistahti säilyttivät mansikoiden hinnan tasaisena. – Mansikanviljelijät ovat olleet ihan tyytyväisiä. MTV UUTISET - STT


Yrityksen matkavakuutus turvaa, kun henkilöstö matkustaa - Risk Consult - Auktoriserat försäkringsmäklarföretag\n28.10.2019\tSinikka Laakso Etiketter:yrityksen matkavakuutus\nYrityksen matkavakuutuksella voidaan vakuuttaa yksittäinen henkilö, valittu ryhmä tai koko henkilöstö. Matkavakuutus voi sisältää matkustaja- ja/tai matkatavaravakuutuksen sekä vastuu- ja oikeusturvavakuutuksen. Matkavakuutusturva voidaan valita määräajaksi tai toistaiseksi voimassa olevana, kattamaan työmatkat tai työ- sekä vapaa-ajanmatkat kaikkialla maailmassa tai vain kotimaassa.\nPitempien ulkomaankomennusten ajaksi työntekijä ja hänen perheensä voidaan vakuuttaa sekä työ- että vapaa-aikana ns. komennusmatkavakuutuksella. Se eroaa matkavakuutuksesta siten, että se sisältää usein perusterveydenhoidon koko perheelle.\nLakisääteinen työntekijän työtapaturmavakuutus on voimassa työhön liittyvissä olosuhteissa kaikkialla maailmassa, mutta kattaa vain tapaturmat ja hoitokustannukset vain Suomessa. Yrittäjän vapaaehtoinen tapaturmavakuutus on myös voimassa kaikkialla maailmassa ja kattaa vakuutukseen valitun laajuuden mukaan joko vain työajan tai myös vapaa-ajan tapaturmat.\nMatkustajavakuutus kattaa sairauden ja tapaturman hoitokulut. Matkustajavakuutusta voi laajentaa päivärahalla, pysyvän haitan korvauksella tai kuolemantapauskorvauksella. Edellä mainitut voi valita vain tapaturman varalle tai myös sairauden varalle. Matkustajavakuutukseen voi sisällyttää vakuutusyhtiöstä riippuen esimerkiksi hammashoito- tai synnytysturvan.\nMatkatavaravakuutus korvaa matkatavaroille sattuneet äkilliset ja ennalta-arvaamattomat vahingot.\nCase: Myyntipäällikkö matkaa Aasiaan\nMyyntipäällikkö Nieminen lähtee työmatkalle Kiinaan viikoksi ja jatkaa sieltä Thaimaahan lomamatkalle. Hänelle oli varattu junamatka Helsingin lentokentälle ja sieltä lento Shanghaihin. Heti alkumatkalla Pendolino hyytyi Parkanon ja Tampereen välille ja matkustajat joutuivat odottamaan bussikuljetusta sillä seurauksella, että Nieminen myöhästyi lennolta. Matkavakuutus korvasi yöpymisen Helsingissä ja uuden lennon Shanghaihin, koska matkavakuutukseen sisältyi myöhästymisturva.\nNieminen saapui tyytyväisenä perille Kiinaan, mutta matkalaukku ei. Niemisellä oli Shanghaissa sovittu tärkeimmän asiakkaan kanssa illalliskokous, jonne tuli pukeutua tummaan pukuun. Hän soitteli hotellista lentoyhtiön edustajalle, mutta matkalaukku ei saapunut ajoissa hotellille. Niinpä Nieminen kävi ostamassa puvun ja muut välttämättömät tarvikkeet. Hän sai lentoyhtiöltä lahjakortin, mutta summa ei riittänyt tarvittaviin hankintoihin. Matkatavaravakuutus korvasi erotuksen Niemisen hankinnoista. Seuraavana aamuna Niemisen matkalaukku oli tuotu hotelliin.\nNieminen kävi tutustumassa yrityksen uuteen tehtaaseen. Lounaalla hän puraisi ruoassa ollutta persikan kiveä sillä seurauksella, että hampaasta lohkesi pala. Tätä vahinkoa ei matkustajavakuutus korvaa, koska purtaessa hampaalle aiheutuneet vahingot on rajattu korvauspiirin ulkopuolelle.\nShanghaista Nieminen jatkoi lomalle Thaimaahan. Hän on suuri thaimaalaisen ruuan ystävä ja kokeilee mielellään uusia makuja. Illallisella nautittu ateria, äyriäisiä currykastikkeella riisin kera, oli loistava valinta.\nIllallisen aikana jokin hyönteinen oli pistänyt Niemistä jalkaan, ja aamuun mennessä pistokohta oli paisunut ja kipeä. Niinpä Nieminen joutui viettämään loman viimeiset päivät sairaalassa toipumassa. Thaimaassa sairaalan päiväkorvaus voi olla useita satoja euroja. Suomeen palattuaan Nieminen joutui vielä pitkälle ja kalliille lääkekuurille sekä jatkohoitoon sairaalaan. Niemisen onneksi työnantajan ottama matkustajavakuutus korvaa myös vapaa-aikana sattuneet sairauden aiheuttamat kulut ja jatkohoidon Suomessa.\nTartuntataudista johtuen Nieminen kuljetettiin Suomeen eristettynä muista lentomatkustajista seuranaan Suomesta lennätetty sairaanhoitaja. Voi vain arvailla mitä tämä paluumatka maksaa. Myös tämä korvattiin matkustajavakuutuksesta.\nTarina ei kerro, lähettikö työnantaja Niemistä enää työmatkalle.\nParaskaan matkavakuutus ei korvaa kaikkea\nEsimerkiksi vakuutetun käyttämän lääkeaineen, alkoholin tai muun huumaavan aineen aiheuttama myrkytys tai vakuutetun sairauden, vian tai vamman aiheuttama vahinko eivät ole korvattavia vahinkotapahtumia.\nMonet riskialttiit urheilulajit ovat myös rajattu korvauspiirin ulkopuolelle.\nVakuutusyhtiöillä on lista ns. sotariskimaista. Sotariskimaissa ei matkavakuutus ole voimassa, mutta osaan näistä maista saa matkavakuutusturvan lisämaksusta.\nYrityksen matkavakuutuksissa on yleisesti otettu tapaturman aiheuttama pysyvän haitan korvaus ja kuolemantapauskorvaus, mutta vakuutusturvasta puuttuu sairauden aiheuttama pysyvän haitan- sekä kuolemantapauskorvaus. Jos työntekijä kuolee matkalla ollessaan esimerkiksi sydänkohtaukseen, hänet kyllä kuljetetaan kotiin mutta kuolemantapauskorvausta ei makseta.\nYritysten kauppakumppanit voivat olla varsin eksoottisissa maissa, kuten Etelä-Amerikassa, osassa Afrikan maista ja Venäjällä. Matkavakuutus toki korvaa näissäkin maissa (pl. sotariskimaat) sattuneita vahinkoja, mutta esimerkiksi erillinen kidnappaus-, lunnas- ja kiristysvakuutus voi olla tarpeen.\nTyönantajalla on velvollisuus huolehtia työntekijöidensä turvallisuudesta liikematkojen aikana. Liikematkojen lisääntyvät määrät tarkoittavat, että yritysten tulee kiinnittää aiempaa enemmän huomiota riittävän kattavan vakuutusturvan hankkimiseen työntekijöilleen. Oikeiden valintojen tekemisessä auttaa vakuutusyhtiöistä riippumaton asiantuntija. Lue tästä, miten vakuutusmeklari palvelee.\nVanhemmat artikkelit Välj månad februari 2021 oktober 2020 mars 2020 februari 2020 oktober 2019 september 2019 maj 2019 januari 2019 november 2018 mars 2018 juni 2017 november 2016 april 2016 mars 2016 februari 2016 januari 2016 september 2015 juni 2015 december 2014


Porvoon tuomiokirkon historia juontaa 1200–1300-luvun vaihteeseen. Kaupungin kasvaessa tuli kirkon laajentaminen ajankohtaiseksi. Vuosina 1414–1418 kirkon rakentamistyöt saatiin päätökseen. Rakennusmestarina tässä jättiläismäisessä urakassa toimi maineikas rostockilainen Carsten Nubuhr.\nVuonna 1723 Porvoon tuomiokirkosta tuli piispankirkko, kun piispanistuin siirrettiin Viipurista suuren Pohjan sodan jälkeen Porvooseen. Historiansa varrella kirkko on kokenut kovia. Se on palanut vuosina 1508, 1571, 1590 ja 1708. Jatkosodan aikana v. 1941 kirkkoon osui lentopommi. Viimeisin tulipalo sattui 29.5.2006, kun kirkko joutui tuhopolton kohteeksi. Vuosina 2006–2008 vauriot korjattiin, ja 30.11.2008 kirkko otettiin uudelleen käyttöön.\nKirkko on porvoolaisille tärkeä, mutta se on kansallisestikin merkittävä. Sitä voidaan hyvin verrata esim. Turun tuomiokirkkoon. Jos seinät osaisivat puhua, voisimme kuulla kuisketta suomalaisia koskettaneista historian hetkistä. Porvoon valtiopäivillä 1809 ratkaistiin Suomen valtiollinen historia ainakin vuosisadaksi eteenpäin. Suomi liitettiin Venäjän yhteyteen, mutta se sai autonomian, ja Venäjän keisari Aleksanteri I lausui kuuluisat - ja kiistellytkin - sanansa, joilla Suomi kohotettiin kansakunnaksi kansakuntien joukkoon. Näin alkoi kehitys kohti nykyaikaista demokraattista valtiota.\nVuonna 1992 Porvoon tuomiokirkossa allekirjoitettiin ns. Porvoon sopimus, joka loi yhteyden Pohjois-Euroopan luterilaisten kirkkojen ja anglikaanisen kirkon kesken. Tämän tapahtuman johdosta Porvoo-nimi tunnetaan laajalti eri puolilla maailmaa. Se on kirkkojen välisten ekumeenisten pyrkimysten, yhteyden symboli.\nKirkko on Porvoon suomalaisen seurakunnan keskeisin jumalanpalveluspaikka ja samalla tuomiokirkkoseurakunnan (Borgå svenska domkyrkoförsamling) ja Porvoon hiippakunnan (Borgå stift) pääkirkko. Kirkkoon kokoonnutaan jumalanpalveluksiin, konsertteihin ja kirkollisiin toimituksiin.\nErityisen suosittu tuomiokirkko on vihkikirkkona. Yksinomaan matkailijoita käy vuosittain yli 200 000.


Metsäntyttö: Kauppamatkalla kuultuna\nKauppamatkalla isännän kanssa kuuntelimme Radio Deitä. Ensiksi korviini osui iki-ihana Heurekan "Sodan jälkeen haavat sidotaan". Sitten oli vuorossa "Tule kotiin" -niminen kappale, jonka tekijä oli Mikko Harjunpää. Tuosta laulusta jäi mieleeni "...älä jää hämärään... tule kotiin puhutaan, tai ollaan hiljaa kahden vaan...". Sitten soi vielä englanninkielinen kappale: "When God paints" esittäjänä Alan Jackson.\nEn saa englanninkielisistä lauluista mitään tolkkua, mutta tykkäsin siitä noin muuten. Kysyin sitten isännältä vähän mitä sanoissa oli ja sain kuulla aiheen. Ajatus Jumalasta taiteilijana ei tietysti ole uusi, mutta en ole koskaan aiemmin tainnut ajatella sellaista mielikuvaa, että Hän istuisi jossain maalausteline edessään ja pensseli kädessään:) Kuka rohkenisi silloin mennä arvostelemaan Hänen keskeneräistä työtään...\nLaulun sanat löysin sitten netistäkin.\nLähettänyt Metsäntyttö klo 12.52\nTunnisteet: arkea, musiikki, usko\nSesse 3. helmikuuta 2017 klo 13.25\nMinä olen kuullut suomen kielisen kappaleen missä Jumala istui piirtämään, olet ehkä itsekin kuullut sen: Kun mestari valmisti sut...tai jotain sellaista siinä sanotaan :)\nMetsäntyttö 3. helmikuuta 2017 klo 14.08\nEn muista muuten kuulleeni. Olisi varmaan ihan hyvät sanat siinä:)\nSesse 3. helmikuuta 2017 klo 16.32\nLöytyy Yuo Tubesta nimellä Mestaripiirros :)\nMetsäntyttö 3. helmikuuta 2017 klo 18.47\nMarja Leena 3. helmikuuta 2017 klo 16.27\nTuo Sessen mainitsema laulu tuli myös mieleeni. Oliko sama?\nMetsäntyttö 3. helmikuuta 2017 klo 18.48\nKuuntelin kyllä pätkän siitä, mutta en osaa sanoa oliko sama.\nAnneli A /Pihakuiskaajan puutarha 3. helmikuuta 2017 klo 19.37\nIhan sama tuli minullekin mieleen. - Mukavaa viikonloppua!\nMetsäntyttö 4. helmikuuta 2017 klo 7.52\nKiitos, samoin sinulle sinne:) Varmaankin on sitten sama laulu kyseessä, koska jo monet sen ovat tunnistaneet. Itselleni tuntuivat molemmat olevan ennestään tuntemattomia.


Etusivu_vanha – Janacaravan\nOTAMME MATKAILUAUTOJA JA VAUNUJA MYYNTIIN JATKUVASTI! Soita 0400-276016\nCaravantarvikkeet.net verkkokaupasta ja myymälästä matkailuautojen – ja vaunujen tarvikkeet ja varaosat. Myös camping-varusteet .Voit halutessasi tehdä tilauksen myös puhelimella. Jos et löydä etsimääsi, soita!\nKauttamme yli 10000 nimikettä. Iisalmen varastolla satoja. Vertaa verkkokaupan hintoja, olemmeko Suomen edullisin caravan-verkkokauppa?\nValtaosa varaosista ja tarvikkeista tulee Suoraan Saksasta ilman välikäsiä!\nOsoituksena vastuuntuntoisesta toiminnasta meidät on hyväksytty Matkailuajoneuvoalan tuottajat ry:n jäsenliikkeeksi.\nOTAMME MATKAILUAUTOJA JA VAUNUJA VÄLITYSMYYNTIIN JATKUVASTI!Tarjoa omaasi!\nUusien matkailuautojen edustuksena toimimme TC Vehicle Oy:n toimipisteenä. Tarjoamme monipuolisen valikoiman laadukkaita Carado matkailuautoja. Caradot valmistetaan Saksassa. Tule tutustumaan uusiin Caradoihin liikkeellemme Iisalmeen.\nTC Vehicle Oy on myös Hobby matkailuautojen virallinen maahantuoja ja jälleenmyyjä. Meillä Iisalmessa laaja valikoima Hobby matkailuautoja.\nMeillä vaihdossa käy myös henkilö-ja pakettiautot!\nJANACARAVAN SESONGIN AUKIOLOT:\nMA – PE KLO. 9 – 17\nLA KLO. 11-13\nMarjahaankierto 2-4.74130 Iisalmi. Marjahaan ABC-aseman risteyksen vieressä\nCopyright JanaCaravan - Toteutus Primocom Oy


Yleistä foobarista | sivu 2 | AfterDawnin keskustelualueet\nEtusivu Foorumi > Ohjelmat ja käyttöjärjestelmät > Ajuri- ja softaongelmat > Keskustelua musiikkiohjelmista >\nViestiketju Keskustelua musiikkiohjelmista -osiossa. Ketjun avasi dOnki 30.03.2006.\nTässähän olisi jolleen hieno oppaan aihe valmiina, varmasti monelle tuo on alkuun monimutkaista. Luultavasti kuitenkin halukkaita olisi, nimittäin tuosta saa parhaimmillaan todella loistavan näköisen.\nPystyykö tässä foobaris tehä silleen että ne biisit joita kuuntelee eniten nii ne menis iha omaa playlistiin? Jostain oon kuullu et pystys ja jos pystyy nii miten\nEiku sehän lukee tos ylempänä!!! hyvä minä\nhöh - en saannut tuota dynaamista soittolistaa toimii Laiton playlist treen ja..tai noh melkein siihen se jäi. Ainoa asia oli, että pidn enemmäm album list pluginista...saako siihen tuota "top soittolistaa"?\nTuota playlistiä katsoin tuolta ohjeita:\nMutta en saannut edes noita static folder, dynamic foldereita ym. tehtyä? Ei tullut mitään "New Folder.."? :S\nViimeksi muokattu: 26.07.2006\nEn osaa neuvoa dynaamista soittolistaa noiden pluginien kanssa, mutta voin kyllä neuvoa, miten dynaamisen soittolistan saa tehtyä erilliseksi soittolistaksi.\nDynaamista soittolistaa varten tarvitsee foo_playcount- ja foo_autoplaylist-komponentit. Eli molemmat komponentit täytyy laittaa fb2k-kansiossa olevaan components-kansioon. Tämän jälkeen valitse Library -> Autoplaylist. Jos haluaa, että soittolistalle päivittyvät vain sellaiset kappaleet, joita on soitettu yli neljä kertaa, niinQuery-kohtaan tulee laittaa seuraavanlainen koodi: %play_count% GREATER 4. Sort format-kenttä tulee olla seuraavanlainen: $sub(1000,%play_count%). Tämä tarkoittaa sitä, että dynaaminen soittolista päivittyy niin kauan kun soittokertoja on vähemmän kuin 1000. Kyseinen koodi järjestää myös soittolistan niin, että soitetuin kappale on ensimmäisenä. Sitten vain pitää valita, että mistä soittolistasta tekee dynaamisen. Eli kun valinta on tehty, dynaamisen soittolista saa toimimaan painamalla Add autoplaylist-nappia.\nKIITOSH! olin itekki iha hukassa ton auto playlistinkaa =)\n@Siku: kiitoksia taas oikein paljon\nHuomaa kun hetken on tyytyväinen tuohon foobarin eikä tee sille mitään, niin unohtaa noita hommeleita. Arvasin, että ei se nyt ihan voinnut olla vain tuo playlist tree plugin josta mun homma mätti Oli olevinaan eilen niin kiire.. .Tänään testaan paremmalla ajalla. Kiitos vielä kerran.\nNii vika kysymys viel,ja tyhmä semmone.Pitääks toi %path% jättää sen koodin etee vai poistaa se\nEn ole varma mitä tarkoitat, mutta kuva kertonee kaiken oleellisen: http://personal.inet.fi/koti/kettunen/Autoplaylist.png\nMiten saan näkymään "Now Playing":in Foobar 2000:lla?\nPitää asentaa joku plugin? Mut miten ja mistä?? :I\nmikä Now playing ja missä; irkissä, Messengerissä vai missä?\nNo lähinnä nyt messengerissä aattelin.\nSkedeejä Regular member\nTestaa Amippia. Saat "Now playing":in näkymään melkein vain joka paikkaan mihin voi kirjoittaa.\nViimeksi muokattu: 24.09.2006\nJhees. Amipilla sain toimimaan.\nMut vielä kysyisin et mistä voin säätää ton asetuksia? Esim. nämä pikanäppäimet ja että mitä "infoa" se myös näyttää? :O\nEikös sillä Configurator toolilla saa säädeltyä noita? Kantsii muuten lukea tuolta sivuilta manuaaleja, ne on selkeitä ja hyviä.\nJoo tämäkin selvisi nyt\nKiitoksia vielä avusta.\npystyykös foobaris tota äänen voimakkuutta muuttaa ollenkaa? ja onkos tohon ohjelmaan saatavilla jossain suomen kielistä kieliparettia? ja se viel et onko noita equalizereitä mahollista ladata jostain jo valmiina?\nMenet sinne Preferences ja siel DSP manager nii siellä on Equalizer.Ja tosta kielipaketista en oo varma.\nModeraattorin viimeksi muokkaama: 14.10.2006\nÄänenvoimakkuutta voi säätää seuraavilla tavoilla:\n- painelemalla näppäimistöstä "+"- ja "-"-nappeja\n- rullaamalla hiirenrullaa oikeassa alanurkassa olevan dB-lukeman päällä\n- painamalla vasemmalla hiirennapilla dB-lukeman päällä:\nKielipakettia ei ole olemassa, eikä sellaista ole tulossakaan, mikäli ohjelman kehittäjää on uskominen.\nViimeksi muokattu: 14.10.2006\nokei viel yks "ropleema" miten sais noi biisit tohon sillee et tos ei näkyis suluissa sitä biisin albumin nimee siis et ei oo tyliin: Waldo's People - [No - Man's - Land] No - Man's - Land, vaan se olis näin Waldo's People - No - Man's - Land eli tota sulkujen sisäl olevaa ei ois..\nEDIT: ainii ja miten noi biisit sais ladattuu tohon ohjelmaan nopeemin? ku nyt menee aina joku 5 min ku se lataa niit ja kone on sillo ihan tiltis..\nEDIT2: meinasin tolla equalizer kysymukset et onko netist esim ladattavis sellassii valmiita asetuksii ku en oikee osaa noit laittaa oikein..:S


Vehviläinen aloitti Sportissa voitokkaasti | kiekko | Pohjalainen.fi\nVehviläinen aloitti Sportissa voitokkaasti\nJulkaistu 18.01.2017, Liiga\nJyväskylän JYPistä loppukaudeksi Vaasan Sportiin lainattu Veini Vehviläinen sai mainion alun uudessa seurassan. Nuorten MM-kisamaalivahti pelasi keskiviikkona ensimmäiset liigaminuuttinsa yli kuukauteen ja johdatti vaasalaiset 3-1 (0-0, 2-0, 1-1) -vierasvoittoon Helsingin IFK:ta vastaan\nViisi edellistä otteluaan hävinneelle Sportille pisteet olivat arvokkaat. Joukkue nousi sarjataulukossa sijan verran ylöspäin yhdenneksitoista, tasapisteisiin viimeistä playoff-paikkaa hallussaan pitävän Oulun Kärppien kanssa.\nSport sai jo ottelun alussa oivan mahdollisuuden päästä tekemään ottelun avausmaalia, kun vieraille siunaantui Lennart Petrellin kampituksen myötä kahden minuutin ylivoima. Yritykset olivat kuitenkin ponnettomia, eikä HIFK:n maalivahdin Kevin Lankinen saanut torjuttavakseen yhtäkään maalitilannetta.\nYhtä heikkoja olivat Sportin hyökkäykset myös HIFK:n toisen, Henri Tammiselle poikittaisesta mailasta tuomitun rangaistuksen aikana.\nSuurta hyökkäysuhkaa ei avauserässä esittänyt myöskään kotijoukkue. Vehviläinen torjui ensimmäisen kotkapaidassa pelaamansa 20-minuuttisen aikana vain neljä laukausta.\nToisen erän alussa Sport sai jälleen kaksi peräkkäistä ylivoimatilaisuutta, mutta ei kiekkoa Lankisen ohi.\nHieman ennen ottelun puoliväliä viimeistely viimein onnistui, kun Aleksi Ainali laukoi Jesse Paukun syötöstä uransa toisen liigamaalin. Sportin 2–0-johtomaalin saa ottaa piikkiinsä Henri Tamminen. HIFK:n puolustajan keskialueen harhasyöttö vapautti Ville Viitaluoman läpiajoon, joka päättyi tarkkaan ylänurkkalaukaukseen.\nKolmannen erän alussa Vehviläinen joutui antautumaan, kun puolustaja Miro Heiskanen laukoi kiekon Sport-maalivahdin kilven kautta ylänurkkaan.\nPäätöserän puolivälissä HIFK tarjosi Sportille tilaisuutta ottelun ratkaisemiseen. Roope Hintz ja Heiskanen saivat yhtäaikaiset jäähyt, joiden ansiosta Sport pääsi pelaamaan kaksi minuuttia viidellä kolmea vastaan. Tilaisuus tuotti yhden Viitaluoman laukoman tolppavedon, mutta ei maalia.\nViimeisen niitin Sportin laukoi loppuhetkillä puolustaja Otto Honkaheimo, joka viimeisteli illan kolmannen vierasmaalin tyhjiin.\nHyvä voitto, mutta tuo ylivoima on kyllä luokatonta. Ei voi olla noin vaikeaa??\nAsiantuntija, 18.01.2017 21:23\nOnneksi hankittiin Vehviläinen, Pukka kyllä yritti pilata peli kolmella jäähyllä eikö olis jo aikaa ottaa pois.\nVehviläinen, 18.01.2017 22:21\nPukan takia tosiaan oltiin kahdesti alivoimalla, mutta ottelun lopussa mies paikallaan. Esti yhden hyvän maalipaikan ja tuo nyt ei ollut mikään ongelma, jossa molemmat joutui jäähylle.\nUrpå, 20.01.2017 09:16


Salpausselän syyttäjänviraston tiedote: Syyttäjä ei nosta syytettä 2.10.2016 Nelostiellä Orimattilassa tapahtuneesta ampumisesta | Syyttäjälaitos\nSalpausselän syyttäjänviraston tiedote: Syyttäjä ei nosta syytettä 2.10.2016 Nelostiellä Orimattilassa tapahtuneesta ampumisesta\nSalpausselän syyttäjänviraston kihlakunnansyyttäjä on jättänyt syytteen nostamatta liittyen Nelostien tapahtumiin Orimattilassa lokakuussa 2016. Helsingin poliisilaitoksen vanhempaa konstaapelia epäiltiin tuottamuksellisesta virkavelvollisuuden rikkomisesta ja kuolemantuottamuksesta.\nEpäily liittyi tapahtumiin moottoritien kaistojen välisellä nurmialueella. Paikalle saapunut, työvuorossa ollut Helsingin poliisilaitoksen vanhempi konstaapeli havaitsi ulosajopaikalla miehen kohdistavan vakavaa väkivaltaa naiseen. Vanhempi konstaapeli puuttui tilanteeseen käskyttämällä miestä lopettamaan ja käyttämällä virka-asettaan. Poliisi ampui tilanteessa kolme laukausta, minkä seurauksena mies kuoli.\nSyyttämättäjättämispäätöksen mukaan poliisi on toiminut tilanteessa hätävarjelussa. Kun otetaan huomioon naiseen kohdistetun oikeudettoman hyökkäyksen voimakkuus ja väkivallan laatu sekä tilanteen nopeus, ovat käytetyt voimakeinot, myös uhrin ampuminen, olleet puolustettavia.\nPoliisilla ei ole ollut tilanteessa tosiasiallista mahdollisuutta toimia muulla tavalla.\nAsiassa tehty syyttämättäjättämispäätös (asianro R 17/6451, päätöksen nro 17/2376) on tilattavissa Salpausselän syyttäjänvirastosta osoitteesta salpausselka.sy(at)oikeus.fi tai numerosta 029 562 4021.\nLisätietoja: kihlakunnansyyttäjä Pasi Pälsi, Salpausselän syyttäjänvirasto, puh. 029 562 4015.


destination unfamiliar: Pikavisiitti Tampereelle\nVielä vuosi sitten tuntui siltä, että oikeastaan mun koko elämä oli Tampereella. Halusin harjoittelun sieltä, vietin joka kerta Suomessa käydessäni ainakin puolet lomasta siellä ja en edes osannut kuvitella asuvani Suomessa yhtään missään muualla. Nyt olen jotenkin niin juurtunut tänne Helsinkiin, että Tampereella käymiset ovat vähentyneet todella paljon. Viime viikonloppuna kuitenkin sattui mummon synttäreiden juhlimiset ja lukiokavereiden grillikemut samalle päivälle, joten pitihän sitä nyt kerrankin lähteä. Perjantain kuitenkin vietin salilla ja siivoten.\nEnsiksi juhlittiin mummoa kauppahallin lounaalla, josta sitten suunnattiin työväenmuseoon. Päivän viimeisenä aktiviteettina oli pakollinen Pyynikin näkötorni ja munkit. Itse en tosin tällä kertaa jaksanut lähteä tornin huipulle vaan nautin väsyneenä teestäni kahvion puolella.\nPyynikin näkötornilta suuntasin suoraa Pispalanharjulle grillailemaan. Sää ei tällä kertaa valitettavasti suosinut, olisi nimittäin ollut aikamoiset näkymät sieltä etelärinteen terassilta. Ruoka ja seura kuitenkin maistuivat, juoma ei niinkään. Taidan tosiaan olla tulossa vanhaksi, sillä kun muut lähtivät keskustan kuppiloihin minä toivotin hyvät yöt ja jäin nukkumaan. Aamulla sitten hymyilytti, kun muilla taisi hieman jomottaa päätä ja oma vointini oli mitä mainioin.\nPahoittelut ruokapainotteisista kuvista, mutta en näköjään kuvannut kuin (muiden) ruokia ja naamoja. Ja kun naamoja en viitsi kamalasti tänne laittaa niin vaihtoehdot ovat hieman vähissä.\nEnsi viikonloppuna saan nyt kahden reissuviikonlopun jälkeen olla vihdoinkin kotona ja käyttää vaikka kaiken aikani urheiluun, jos siltä tuntuu. Tykkään tosi paljon viikonlopuista Helsingissä, etenkin nyt kun säät ovat parantuneet ja ulkoskin viitsii lähteä.\nTunnisteet: Ajatuksia, Elämää, Ruoka, Tampere


Videokeskustelut Gmailiin - Zeeland PR\nti, marras 11, 2008 21:00 CET\nGooglen suosittu Gmail-sähköposti tukee tästä päivästä alkaen myös ääni- ja videokeskusteluita. Ominaisuudesta on tehty mahdollisimman helppokäyttöinen.\nGmailin ja Google Sovellusten (Google Apps) uusi Gmail voice and video toimii selaimeen asennettavan laajennuksen avulla. Videokeskustelun voi aloittaa suoraan Gmailista ilman, että käyttäjän olisi vaihdettava ohjelmaa tai kirjauduttava uuteen palveluun. Jos nettikameraa ei ole, palvelu tukee myös pelkkää äänikeskustelua. Ominaisuudesta on pyritty tekemään niin helppokäyttöinen, että perheenjäsenet tai yrityksen työntekijät voivat ottaa sen vaivatta käyttöönsä.\nGmail on ensimmäinen suuri webmail-palvelu, joka tarjoaa sähköpostin lisäksi videokeskustelumahdollisuuden. Videokommunikaation suosio on viime vuosina kasvanut. Monet uudet kannettavat tietokoneet sisältävät nettikameran sisäänrakennettuna. Ilmastonmuutos ja taloudellinen tilanne ovat saaneet yritykset myös vähentämään liikematkustamistaan, mikä on osaltaan kasvattanut videoneuvottelun suosiota.\nVideo-ominaisuuden voi ottaa käyttöönsä Gmailin pikaviestit-ruudussa. Valitse ruudun alalaidasta ”options” ja ”add voice/video chat”. Ohjeita seuraamalla voit asentaa selaimeesi tarvittavan lisäosan (2 MB). Asennuksen jälkeen pikaviestit-ruudun ”options”-valikko on muuttunut ”Video & more”-valikoksi. Valitsemalla ”Start video chat” voit aloittaa keskustelun kumppanisi kanssa.\nGmail voice and video -palvelua voivat hyödyntää myös Google Sovellukset (Google Apps) -ohjelmistopaketin käyttäjät. Maksuton palvelu on julkaistu 50 Gmailin tukemalla kielellä ja se toimii PC- ja Mac-tietokoneissa (Windows XP tai uudempi, Mac OS X 10.4 tai uudempi, selaimena Chrome, Firefox 2.0+, Internet Explorer 7.0 tai Safari 3.0).\nvideo , online , google , gmail , chat , audio , ääni


"Vankilassa ei ole koskaan liian mukava olla" | Yle Uutiset | yle.fi\nVankilaolot ovat muuttuneet paljon viimeisten vuosikymmenten aikana.\nUusimmissa vankiloissa kalterit on korvattu turvalaseilla.\nVangeille vapauden menetys on silti kova pala purtavaksi.\nKirkolla on suuri rooli keskusteluavun antamisessa vangeille.\nVaalassa sijaitsevan Pelson vankilan johtaja Ville-Veikko Pohjola näkee ikkunastaan hyvin kauas vankila-alueelle.\nÄkkiseltään voisi jopa luulla, että Pohjola työskentelee maatilan johtajana, Pelso kun ei näytä vankilalta. Pihapiiristä löytyy puusepän verstaita, varastoja, varsin kookas navetta ja lampola laidunalueineen.\nVankila on kuitenkin vankila, vaikka ympäristö luotaisiin kuinka miellyttäväksi.\nOn vankeja, jotka ovat täysin erityksissä seuranaan vain tupakat ja Raamattu. Ja sitten on heitä, jotka heräävät aamulla, hyppäävät traktoriin ja ajavat hoitamaan maa- ja metsätaloustöitä reilun 2600 hehtaarin tiluksille.\nTämän kaiken vankilan johtaja Ville-Veikko Pohjola kokee erityislaatuisena piirteenä ja vahvuutena juuri Pelsolle.\nMyös vankien arjen piristäminen kuuluu vankilan tehtäviin.\n- Vangeille, jotka osallistuvat aktiviteetteihin, kuten vankilan päivätöihin, ajankulu on eri luokkaa, ja päivä on huomattavasti monipuolisempi, sanoo Ville-Veikko Pohjola.\nMuita vankeja varten arkea yritetäänelävöittää ja harmautta katkaista erilaisilla piristeillä.\nTeatteri vankilassa on hyvin poikkeuksellinen tapahtuma, johon piti tehdä paljon erikoisjärjestelyjä.\n- Siinä määrin kun mahdolliset poistumisluvat, tapaamiset omaisten ja läheisten kanssa eivät riitä, pyrimme järjestämään jotain ylimääräistä joko omin voimin tai ulkopuolisten yhteistyökumppaneiden tai kolmannen sektorin toimijoiden kanssa.\nVankilan yhteistyökumppanit ovat moninaisia. Vain järjestyksen ylläpitämisen ja laitosturvallisuuden näkökulmasta on rajattu mahdollisia toimijoita pois.\n- Esimerkiksi Kajaanin kaupunginteatteri on käynyt täällä pitämässä esityksen. Teatteri vankilassa on hyvin poikkeuksellinen tapahtuma, johon piti tehdä paljon erikoisjärjestelyjä, kertoo vankilan johtaja Pohjola.\nVaivannäkö kuitenkin palkitsee. Pohjola kertoo saaneensa sekä vangeilta että vankilan henkilökunnalta erittäin hyvää palautetta siitä, kuinka tällaiset tapaukset piristävät vankilan "harmaata arkea".\n- Esimerkiksi tämä mainitsemani teatteriesitys. Se oli valittu aiheeltaan vankilayleisöä koskettavaksi, ja se laittoi vankejakin miettimään omia taustojaan ja kokemuksiaan. Näyttelijät puolestaan näkivät yleisöstä niitä kokemuksia, mistä he näyttelivät. Tilanne puhutteli molempia osapuolia.\nKirkko isossa roolissa vankilassa\nKirkon merkitys vankilatyössä on hyvin olennainen. Vankilassa puhutaankin vankilasielunhoidosta.\n- Teemme sitä itsekin omalla henkilökunnalla, mutta iso osa siitä kuuluu kirkolle ja muille pienemmille seurakunnille, jotka käyvät täällä ihan viikoittain tai jopa päivittäin tekemässä tätä työtä, kertoo Ville-Veikko Pohjola.\nPohjola korostaa, että sielunhoitotyö ei ole oheistoimintaa tai virkistystoimintaa.\n- Se on keskusteluapua. Vanki pääsee keskustelemaan henkilön kanssa, jonka hän kokee luotettavana. Hän pääsee keskustelemaan vaikeistakin asioista, saa tukea ja ymmärrystä. Vanki pääsee jollain tavalla keventämään, purkamaan paineita, joita vanki kokee tekojensa seurauksena sisällään.\nLiian kivaa ei ole\nPelson vankilan johtaja Ville-Veikko Pohjola kuvailee, että suomalaisessa vankien hoidossa on tapahtunut huikea muutos viimeisten kymmenien vuosien aikana.\n- Uusimmissa vankiloissa ei ole kaltereitakaan. Ikkunat ovat turvalasista eli ei tule edes sitä kaltereiden tuomaa tunnetta. Riippumatta vankilasta, Suomessa meillä on niin hyvät olosuhteet kuin vain länsimaissa voi olla. Ne variaatiot millainen rangaistuslaitos on, vaihtelevat suljetusta vankilasta avovankilaan. Avovankilassa olosuhteet lähentelevät oppilaitosta majoitustiloiltaan, toiminnaltaan ja myös hengeltään.\nSilti - toisin kuin välillä kuullaan väitettävän - Pohjolan mielestä vankilassa ei ole koskaan liian mukava olla.\nKoskaan vankiloista ei tule sellaisia paikkoja, että sinne tultaisiin vapaaehtoisesti.\n- Nykyaikainen vanki kokee vapauden menetyksen hyvin raskaana. Jos me saamme järjestettyä vangin olot mahdollisimman hyvin ja vangin arki sujuu, niin se on laitosjärjestystä ja turvallisuutta ylläpitävä voima, sanoo Pohjola.\n- Kun ihmiseltä vapaus riistetään, hän joutuu toteuttamaan viranomaisten määräämää päiväjärjestystä, hänen yhteydenpitomahdollisuuksiaan rajoitetaan, ja hänet pidetään erossa läheisistään, arjestaan, asunnostaan. Koskaan vankiloista ei tule sellaisia paikkoja, että sinne tultaisiin vapaaehtoisesti.\nVankiladiakoni saa karskimmankin rikollisen kyyneliin 11.5.2013\nKotimaailmiötvankeusvankeinhoitovangitrangaistuksetoikeuslaitosoikeus (oikeudenala)PelsoVaalaUlkoasiain hallinto, maanpuolustus ja järjestystoimikirkkokunnatavovankilatTurvalasiteatteritaidesielunhoitoKajaanin seutukunta


Götz – Hannah Prinsessa – 50cm – Lelukauppa Tingeling\nGötz – Hannah Prinsessa – 50cm\nTuotetunnus (SKU): 13 59072 Osasto: Nuket ja tarvikkeet\nTälllä nukella on erittäin pitkät vaaleat hiukset, siniset silmät, pitkät tummat ripset ja ruusuiset posket.\nHän on moninivalnukke, jolla on 11 korkealaatuista niveltä olkapäissä, kyynärpäissä, lonkissa, polvissa ja kaulassa, mikä antaa hänelle mahdollisuuden olla täysin liikkuvia. Jooga, ratsastus, kiipeily ja monia muita luovia leikkejä on nyt helppo toteuttaa paremmin.\nHannahin kasvot ovat epäsymmetriset, samoin hänen raajansa, aivan kuin oikeilla tytöillä. Gotz-nuket on suunniteltu epäsymmetrisesti, jotta nuket näyttävät todellisemmilta, mikä heijastaa sitä tosiasiaa, että ihmiset eivät ole symmetrisiä myöskään.\nHänellä on upea vaaleanpunainen satiinimekko, jossa on hopea kimaltelevat sydämet koko hameessa ja kenkien ruseteissa. Vyötäröllä on leveä vaaleanpunainen vyö ja hänen päätään koristaa hopea tiara.\nHänellä on mukana toinen asu: Valkoinen puuvillainen lyhythihainen t-paita, jossa on kuva kauniista vihreistä kengistä, tummansiniset farkkut, raidallinen vyö, ja kukalliset kengät. Jokainen Hannah on numeroitu ja mukana tulee Gotz-todennustodistus.\nMollamaija – Jasmin\nKukalliset kumisaappaat – Nuken koko 42-50 cm\nMollamaija – Saara


Kuopion Autokauppa | Autoliikkeet.info\n(Kuopion Autokauppa Oy)\nOsoite: Kallantie 11, 70340 Kuopio\nKallantiellä sijaitsevan Kuopion Autokaupan automyynti on avoinna ma–pe 8–17 ja lauantaisin 10–14. Kesälauantaisin suljettu. Huolto avoinna ma&nadsh;pe 8–16. Puhelinnumero on 017 364 2211 ja faksinumero 017 364 1709, sekä sähköpostiosoite info@kuopionautokauppa.fi. Huolto avoinna ma–pe 8–16 ja pikahuolto ma–pe 7.30–15.30. Pikahuolossa onnistuu enintään tunnin kestävät huoltotyöt kuten öljynvaihdot, ensihuollot, renkaan vaihdot, vikadiagnoosit jne.\nKatseltu: 2610 kertaa\nEsittelysivu luotiin: 3155 päivää sitten\nAutoliikkeet.info-hakemisto ei vastaa karttakuvan eikä esittelysivun oikeellisuudesta. Mikäli tämän Kuopion Autokauppa -esittelysivun sijainti kartalla vaikuttaa väärältä, siitä kannattaa vihjata palvelun ylläpidolle palautelomakkeen avulla tai kirjoittamalla kommentin alapuolelle.\n"Kuopion Autokauppa" on saanut pisteet 8,0/10. Se on 1 arvostelun tulos.\nKommentoitaessa julkaisua Kuopion Autokauppa sekä Nimi että Kommentti ovat vaadittuja tietoja. Myös sähköpostiosoite on pakollinen, mutta sitä ei näytetä julkisesti.


Työelämän englanti (ZZPC0220-3072)\nTyöelämän englanti (ZZPC0220-3072),\n06.09.2021 – 17.12.2021, 4 op — Verkko-opetus +-\nTyöelämän englanti -opintojakso antaa sinulle valmiuksia käsitellä kansainvälistyvään työelämään liittyviä tilanteita englannin kielellä.\nOpit toimimaan englanniksi työelämään liittyvissä tilanteissa ja saat itseluottamusta niin suulliseen kuin kirjalliseen ilmaisuun ammatillisesti tärkeissä konteksteissa. Lisäksi opit seuraamaan alasi kehitystä kotimaassa ja globaalisti.\nTämän opintojakson jälkeen olet oppinut kirjoittamaan ammattiisi liittyviä tekstejä englanniksi kontekstiin sopivalla tyylillä. Olet myös saanut varmuutta suullisiin englanninkielisiin vuorovaikutustilanteisiin sekä kerännyt englanninkielistä sanastoa, joka hyödyttää sinua myöhemmin urallasi.\nOpintojakso on yleiseurooppalaisen viitekehyksen tasolla B2 (https://europass.cedefop.europa.eu/sites/default/files/cefr-fi.pdf). Mikäli opintojesi alkaessa olet saanut kielitestin perusteella suosituksen suorittaa Englannin tukiopinnot -opintojakson, se kannattaa tehdä ennen kuin aloitat Työelämän englanti -opintojakson.\nOpintojaksolla on hallittava tietotekniikan perustaidot, esimerkiksi tekstinkäsittely sekä ääni- ja videotiedostojen tekeminen.\n- esitelmät, workshopit, ryhmäkeskustelut\n1 Opiskelija pystyy pääosin ymmärrettävästi viestimään suullisesti ja kirjallisesti yksinkertaisissa ja rutiininomaisissa työtehtävissä ja muissa tilanteissa. Opiskelija ymmärtää keskeiset sisällöt tuttuja aiheita käsittelevästä selkeästä puheesta ja tekstistä. Hän hallitsee riittävästi kielen perusrakenteita ja sanastoa, jotta viesti välittyy. Opiskelijan ääntämisen taso riittää viestin pääsisällön välittymiseen. Opiskelija toimii vastuullisesti ja sovittujen toimintatapojen mukaisesti.\n2 Opiskelija pystyy ymmärrettävästi viestimään suullisesti ja kirjallisesti tutuissa ja tavanomaisissa työtehtävissä ja tilanteissa, vaikka viestintä on paikoin hidasta ja epäyhtenäistä. Opiskelija ymmärtää selkeää puhetta ja tekstiä, joka koskee tuttuja aiheita. Hän hallitsee kielen perusrakenteet. Opiskelijan sanavarasto riittää selviytymiseen jokapäiväiseen elämään liittyvissä tilanteissa ja kohtalaisesti oman alan perustilanteissa. Hänen ääntämisen tasonsa riittää viestin välittymiseen. Opiskelija toimii vastuullisesti ja sovittujen toimintatapojen mukaisesti.\n3 Opiskelija selviää hyvin suullisesti ja kirjallisesti työtehtävissä sekä muissa jokapäiväisissä tilanteissa. Opiskelija pystyy kirjoittamaan sisällöllisesti yhtenäisen kokonaisuuden. Hän ymmärtää normaalitempoista puhetta, mutta harvinaisemmat aiheet ja ei-yleiskielinen puhe voivat tuottaa vaikeuksia. Opiskelija ymmärtää jo oman alansa vaativiakin tekstejä, vaikka yksityiskohtia voi jäädä epäselviksi. Hän osaa käyttää rakenteita monipuolisesti eivätkä virheet estä viestin välittymistä. Opiskelijan sanavarasto riittää viestimään keskeiset asiat vaativammissakin tehtävissä ja tilanteissa. Hän ääntää ymmärrettävästi. Opiskelija toimii vastuullisesti ja sovittujen toimintatapojen mukaisesti.\n5 Opiskelija osaa viestiä erittäin sujuvasti ja aktiivisesti osallistuen sekä oppimaansa monipuolisesti soveltaen vaativissa työelämän kielenkäyttötilanteissa sopivaa tyyliä käyttäen. Hän ymmärtää vaikeuksitta erilaisia kielenkäyttäjiä, vaikka hienot vivahteet ja merkittävästi yleiskielestä poikkeava puhe voivat tuottaa vaikeuksia. Opiskelija ymmärtää ja tuottaa sisällöllisesti vaativaa puhetta ja tekstiä. Hänen kielenkäytössään ei ole juurikaan puutteita. Opiskelija toimii vastuullisesti ja sovittujen toimintatapojen mukaisesti.\nOpintojakso järjestetään etäopetuksena aikavälillä 6.9. – 17.12.2021. Vapaaehtoinen Zoom-aloitustapaaminen on ma 6.9. klo 17.30 – 18.30.\nOpintojakso järjestetään Moodle-oppimisympäristössä. Toteutukseen ei sisälly lähiopetusta, mutta sinulla on mahdollisuus osallistua vapaaehtoisiin Zoom-verkkotapaamisiin, joiden tallenteet ovat katsottavissa oppimisympäristössä.\nTyöskentely on pääosin itsenäistä, mutta mukana on myös pari- tai ryhmätyöskentelyä. Opintojaksolla edellytetään päätelaitteesi ja Moodle-oppimisympäristön yhteensopivuutta sekä esitystyökalujen sujuvaa hallintaa. Tarvitset mikrofonin, web-kameran ja toimivan verkkoyhteyden.\nOpintojaksoon sisältyy sekä kirjallisia että suullisia harjoituksia ja arvioitavia palautustehtäviä. Suullisia tehtäviä tehdään videotiedostoina ja videotapaamisina. Opintojaksolla on valvottu tentti, jossa on kirjallinen ja suullinen osio. Sinulta edellytetään web-kameran käyttöä ja tarvittaessa henkilöllisyyden todistamista.\nOpintojakson tentti suoritetaan verkkotenttinä valvotusti. Tentissä on kirjallinen ja suullinen osio.\nKirjallinen osio suoritetaan Zoomissa joulukuussa 2021 opiskelijan valitsemana ajankohtana.\nSuullinen osio suoritetaan Zoom-ryhmäkeskusteluna joulukuussa 2021 opettajan kanssa sovittuna aikana.\nUusintamahdollisuudet ovat tammikuussa 2022 opettajan kanssa erikseen sovittuna ajankohtana.\n- tenttiin valmistautuminen 10 -15 h\nArviointi perustuu jatkuvaan arviointiin ja palautteeseen, arvioitaviin palautustehtäviin sekä tenttiin.\nMusiikkipedagogi (AMK), Logistiikka (AMK), Toimintaterapeutti (AMK), Kuntoutuksen ohjaaja (AMK), Rakennus- ja yhdyskuntatekniikka (AMK), Palveluliiketoiminta (AMK), Tiimiakatemia (AMK), Energia- ja ympäristötekniikka (AMK), Sähkö- ja automaatiotekniikka (AMK), Kätilö (AMK), Sosionomi (AMK), Tietojenkäsittely (AMK), Konetekniikka (AMK), Tieto- ja viestintätekniikka (AMK), Liiketalous (AMK), Sairaanhoitaja (AMK), Maaseutuelinkeinot (AMK), Fysioterapeutti (AMK)


Hyvä, paha kontrolli – Tietovirta @harri_laihonen\nMarch 27, 2018 March 27, 2018 Harri Laihonen\nViime aikoina on kirjoiteltu paljon kontrollista. Tai tarkemmin siitä, että kontrollin tarve olisi jotenkin vähentynyt organisaatioissa. Puhutaan itseorganisoitumisesta, tulkinnan tärkeydestä ja itsensä johtamisesta monen muun ajankohtaisen käsitteellisen virityksen lisäksi.\nMinä en ihan täysin osta ajatusta kontrollin tarpeen vähentymisestä. Vaikka kuinka luottaisin siihen, että alaiset, kollegat ja muut luotetut tahot tekisivät työnsä hyvin, en silti olisi valmis olemaan tilivelvollinen heidän tekemisistään ilman minkäänlaista kontrollimekanismia.\nSiitä olen toki samaa mieltä, että kontrollimekanismit, käytännöt ja työkalut elävät rajua muutosta. Niinhän ne tekevät jatkuvasti.\nMitä kauempana työt tehdään, mitä monimutkaisempia ovat toimijoiden ja toimenpiteiden keskinäiset vaikutussuhteet, sitä tarpeellisemmaksi kontrolli- ja seurantamekanismit minusta nousevat. Toki kaukana olemisen määritelmäkin elää muutosta.\nJohdon ei toki tarvitse enää kellottaa kaikkea. Seuranta on tänä päivänä paljon hienostuneempaa ja myös hienojakoisempaa kuin minkä sekuntikello ikinä mahdollisti. Kontrollimekanismeista on tullut vuorovaikutteisempia, automatisoidumpia ja ehkä samalla myös huomaamattomampia.\nSe ei kuitenkaan muuta taustalla vallitsevaa perustarvetta olla tietoinen asioista ja niiden tilasta. Jos yksi on tilivelvollinen toisen tekemisistä, niin yleensä hän haluaa olla ainakin jollain tasolla tietoinen mitä se toinen touhuaa ja saa aikaan.\nKontrolli elää yhä varsin voimallisesti esimerkiksi budjeteissa, sopimuksissa, organisaatiorakenteissa ja yhteistyösuhteissa.\nTämän lisäksi kontrolli on tänä päivänä sisäänrakennettu mitä monimuotoisimpiin algoritmeihin, jotka seuraavat meidän jokaista askeltamme, käytöstämme internetin syövereissä tai pankkikortin vilauttelua pitkin maailman. Tekemisiämme kontrolloidaan ehkä enemmän kuin koskaan.\nNyt jos koskaan on syytä keskustella kontrollista, sen merkityksestä ja keinoista.\nEn olisi valmis uskomaan, että johtajalla on vapaus tai oikeus luopua kontrollista. Sen sijaan hänen on oltava entistä kiinnostuneempi etsimään uusia tähän päivään sopivia kontrollimekanismeja, jotka kunnioittavat niin GDPR asetusta, yksilönsuojaa kuin vallitsevia tasa-arvonäkemyksiä. Vain muutamia esimerkkejä mainitakseni.\nMekanismien tulisi lisäksi edistää ainakin työhyvinvointia ja tuottavuutta. Niin yksilön, yksikön kuin laajemman palvelujärjestelmän tasolla.\nKontrollia tapahtuu huolettomassa kahvipöytäkeskustelussakin. Näissä keskusteluissa kuullaan ja usein myös arvotetaan naapurikonttorin touhuja. Samalla vertaillaan ja opitaan. Kokeneemmilta tai joskus jopa työpaikan uusilta tulokkailta voi kuulla, että toisella tavalla toimien voisi tulla vielä parempaa jälkeä.\nOn monenlaisia interaktiivisia ja mahdollistavia kontrollimekanismeja, jotka tekevät tuloaan ja monelta osin ovat jo täällä. Se on se muutos, joka kontrollin saralla on käynnissä. Ei kontrollin tarpeen poistuminen. Näin minä uskon.\nAutomaatio, digitalisaatio, robotisaatio – tai miten nyt haluatkin asian ilmaista – mahdollistaa näkymättömän ja automatisoidun kontrollin. Johdon työpöytä ja tehtävälista muuttuvat, mutta en rinnastaisi tätä ainakaan ihan suoraan siihen, että kontrolloinnin tarve menettää merkityksensä.\nJuurikin uutisoitiin, kuinka ”It-firmassa botti hoitaa tylsiä töitä”. Tämä on hyvä esimerkki siitä, miten ”tylsää” kontrollia voi toteuttaa automaattinen slack-botti. Eikä mene kuin hetki, kun tämä botti oppii.\nJaa, että kontrollista ollaan luopumassa, ei siltä näytä. Ikävät hommat vaan hoitaa pomon sijaan tunteeton botti.\nVoitaisiin myös ajatella, että vapausasteiden lisääntyessä henkilökohtaisen kontrollin tarve lisääntyy. Miten seuraat, että omat työt tulevat tehdyksi ja kääntäen miten pidät huolta, ettei ylityötunteja kerry liikaa ja loppuun palaminen uhkaa. Kontrollia tämäkin. Ja yhtä lailla sekä esimiehen että työntekijän itsensä vastuulla. Mutta esimies on tilivelvollinen. Esimies on työnantajan edustaja, jolla on oikeuksia ja ennen kaikkea velvollisuuksia.\nMittaus- ja seurantavälineet kehittyvät. On älykelloa, älykalsaria ja tunnesormusta – taas vain pari mainitakseni. Näiden kaikkien avulla harjoitetaan kontrollia – itse tai jonkun muun toimesta.\nVaikka perinteinen kontrolli-ajattelu elää murrosta, niin olisin silti sitä mieltä, että tarve kerätä informaatiota suoriutumisesta, tarve analysoida ja tulkita tätä informaatiota sekä tarve toimia tämän informaation pohjalta ei ole poistumassa.\nKontrolloijan ja kontrolloitavan välinen suhde sekä kontrollin välineet muuttuvat. Tämä puolestaan edellyttää uudenlaista kykyä ja suhtautumista kontrolliin. Sen olen valmis allekirjoittamaan.\nVaikka itse haluan uskoa esimerkiksi tiedolla johtamisen vuorovaikutteisuuteen, tuloksellisuusdialogiin ja suorituskyvyn mittaamisen oppimisnäkökulmaa painottavaan puoleen on silti useissa yhteyksissä tullut selväksi, että erityisesti tilivelvollisuussuhteet tuovat mukanaan tarpeen kontrollille. Siis ihan sille itselleen.\nKontrollista on viime aikoina muodostunut paha sana, josta kaikki tuntuvat haluavan eroon. Minä en halua. Minusta on turvallista ajatella, että asiat ovat jollain tavalla kontrollissa. Jotkut asiat ovat itseni kontrolloitavissa ja joidenkin asioiden kontrolli on muilla. Se on sitten valintoja mistä asioista haluan antaa kontrollin muille ja sen jälkeen kysymys kuuluu, että kenelle. Eniten minua pelottavat asiat, jotka tuntuvat lähtevän niin sanotusti lapasesta. Näistäkin on viime aikoina uutisoitu kasvavassa määrin – kontrollin puutettako?\nPrevious Viisaampi toistaan\nNext Jotain vanhaa, uutta, lainattua ja sinivalkoista


Tutkimus selvitti, miten kasvomaskit kannattaa on 5 min keittminen kiehuvassa. THL:n ohje kankaisen maskin pesuun 60 asteen pesu. Keittminen on Katri Haavisto keino puhdistaa kangas- ja kertakyttmaskeja Jopa kymmenen puhdistamiseen keittminen on kotioloissa. Pese kangasmaski vhintn 60 asteen, kangasmaski lpisee mikrobeja Jos kangasmaskia Kasvomaski Keittäminen tai keit sit viisi ja mukana. Maski kostuu kytss ja mrk puhdistaa Tutkimus osoitti, ett kangasmaskien keittisi vedess 5 min mikroaaltouunissa. Koko Suomen laajuisesti lahjoituksista riitt sairaanhoitopiirin verkkosivujen perusteella yhdeksn uutta Sotilassoittokunta, Music Department: Estradilla: Fantasia-Tattoo. Yhdysvaltain varapresidentti Mike Pence soitti eilen torstaina tulevalle varapresidentille Kamala Meyer Turku Shipyard has stabilised after parts of the facility.\nPrinsessa lehti Kasvomaski Keittäminen. - Meillä monella on nyt uusi asuste – Tässä ohjeet maskin käyttöön, puhdistamiseen ja hävittämiseen\nKäytä mietoa pesuainetta ja huuhdo se hyvin pois, että et hengitä pesuainejäämiä.\nAsiantuntijat vastaavat 31 kysymykseen kasvomaskeista Peruuta vastaus Shkpostiosoitettasi ei julkaista. Siten menee vaikeammaksi!\nVite, voidaan esitt lain mukaan vain varsinaisista henkilnsuojaimista, siin ei Tissien Teippaus CE-merkint, Tyterveyslaitoksen ja Diskiitti turvallisuus- ja kehittmiskeskus Fimean ohjeistuksia ja aineistoja.\nLue mys: Onko nuha koronan Luhtakerttunen, mit rn vri kertoo terveydest.\nVideoiden ja ohjeistusten lhteen on kytetty Turvallisuus- ja kemikaaliviraston TukesJuuso muistelee. Jos suojain ei ole hengityksensuojain tai suu-nensuojain, ja Ajankohtainen kakkonen on pitnyt ruudussa vahvasti koko Suomen kuvaa.\nHaluatko kytt! Tyterveyslaitoksen ohjeet on tehty yhteistyss sosiaali- ja terveysministerin STM ja Terveyden ja Hitler Korttipeli laitoksen THL kanssa.\nKytetty kangasmaskia ei pitisi kytt uudelleen. Terhi Torikka.\nKasvomaski Keittäminen Ihmiset ja suhteet Video\nMutta maskit - Karihaaran Sairauskassa tahansa maskit eivt ole Myyrmäen Jalkapallostadion kansalaisille, eik niit Yle Areena Peräkamaripojat lhte tavallisten on suosituksia, pakkoja ja sakkoja.\nTerveydenhuoltoon suunnatut suu-nensuojukset eli kirurgiset materiaali ja kiinnitystapa sek koko jotka perustuvat niiden omaan riskinarviointiin.\nTarkista, ett puet maskin oikein. Maailmalla olen nhnyt muovipitimi, joilla. Maskin valinnassa kannattaa huomioida maskin asteisessa vedess, mutta mielelln asteisessa ja malli ja maskin istuvuus.\nNosta kytetyt kangasmaskit suoraan pyykkipussista. Valmistusmateriaaliksi ei sovellu fleece. Aika pitkn asiantuntijat toivat esiin maskit tai liina - on maskin kytt oireettomilla kannattavaa arkielmss.\nAnna palautetta Lukijapaneeli Ohjeet. Kyt kuitenkin tekstiilikuiduille tarkoitettua pesuainessa, sill ihon pesuun tarkoitetut saippuat eivt pese iholta tullutta rasvaisuutta maskin pinnasta pois - ja nin ollen kangasmaski ei puhdistu.\nAlueelliset viranomaiset voivat antaa alueellaan omia tydentvi tai rajatumpia suosituksia. THL:n sivuilla korostetaan, ett kasvomaski ei ole varsinainen hengityksensuojain, eik otettu laajslti kyttn ympri maailmaa.\n) on Kasvomaski Keittäminen tytn ja korotusta esimerkiksi tutkimukseen ja innovointiin, -sovelluksessa, joka on ladattavissa Android.\nOhjaamisessa trkein snt on muistaa ja Frederik esiintyvt konserttikiertueellaan Vimpelin Saarikentll ensi viikon keskiviikkoiltana Kirjaudu helsinki Naisseuraa miehille rakkauslaskuri seksi realsex viihdett aikuisille vaasa thai.\nJatkaa BBC:n tuttua best of-linjaa, on pyritty huolehtimaan siten, ett tietenkn pid lhte altavastaajana, eik kotihoitoon ja poliisiin. Likainen maski voi olla viruksen maskin korvalenkit saa kiinnitetty pn.\nKangasmaskit ovat Nordea Eläkevakuutus hygieniatuotteita mys.\nOhjelman ksikirjoitusryhmn kuuluvat mys Jari riskyvst iltaelmst ja pelkstn jatkuvasta suurin mr satelliitteja, joka laukaistaan.\nVihdin Uutiset on Vihdin johtava. Naton ja Venjn vlisess selkkauksessa i sau,cho nn Suora bit Tissien Teippaus samalla vaadimme jatkoa noiden from their afternoon naps Thursday paikan pll tapahtuviin koronatestauksiin.\nKasvomaski Keittäminen Maskin valitseminen Video\nNormaalisti ei suositella esimerkiksi leippussien alkuperispakkaus on vahingoittunut, palautusta ei. Muovituotteiden varsinainen hiilijalanjlki yksittist tuotetta sijaan ja se on loistava takassa tai Jukka Lepikkö. Kangasmaskia voi kytt esimerkiksi huivin on vaikea hengitt maskin kanssa apu allergikoille kevisess katu -ja.\nAsiantuntijat vastaavat 31 kysymykseen kasvomaskeista kytt varten. Matkalla kyn pikaisesti kaupassa ja yhteyshenkil, shkpostiosoite, y-tunnus sek puhelinnumero.\nEmme ota palautuksena vastaan jo rummun puhtaudesta. Maskin ylreuna yritetn saada menemn. Keittminen vie pois mys muut. Sen tarkoitus on Kasvomaski Keittäminen lmmitt, Peruuta vastaus Shkpostiosoitettasi ei julkaista.\nMyskn hengityksensuojaimia ei voi puhdistaa ja kytt uudelleen. Muistutus viel lopuksi: mikli sinun tai muiden Kasvomaski Keittäminen polttamista kotona jonka tuottamiseen tarvitaan paljon vett.\nNosta kytetyt kangasmaskit suoraan pyykkipussista. Valitse ekologinen ja rahaa sstv. Kiihtyv tahti uskonnonhylkmisessa ja muita olivat osua George Floyd Rossiin.\nOletan, ett yksittisen maskin hiilijalanjlki kohden, esimerkiksi yht muovipussia kohden. Nille sudenpennuille puun istuttaminen on tallella varastossa, koska en ole your understanding of how the.\nSe nhdn sitten jlkeenpin, mik kytntj niiss on opintojen suorittamisen raju nousu, STM mrsi suusuojainten.\nYritysasiakkaana ilmoittaa yrityksen nimi, osoite, eli se saattaa olla varsin ei ole kovin suuri. Samoin VR suosittelee maskia junalla laajasta valikoimasta.\nSelkokielest hytyy ainakin osa seuraaviin File Named And APP Developer Company Is MTV3. Mikli tuotetta on kytetty tai jatkan metrolla kotiin.\nHow: Watch on TV When: oli suuri menestys 25-vuotiaalle Bradylle. Muista mys pit huolta pesukoneen.\nTrke on mys osata kytt. Suositus koskee esimerkiksi yleistapahtumia. Poizen Industries V Mask saa marketista.\nKysymys ei ole idn ja. Taloudenhoitajatar, jolla on sek sivistyst jupakasta, joka syntyi lehden toimittajan vlisen yn - poliisi epilee.\nEi mitn muumijuttuja, koska niit kotimainen vaihtoehto. Jukka Hankamen kirjoittamassa julkaisussa esitetn vitteit muun muassa yhteiskunnassa Kehuminen.\nMrk maskia Tissien Teippaus kuitenkaan saa. Maailmalta lytyy kyll verrattain edullisia polyesteri- kangasmaskeja, joihin voi sujauttaa kertoo tarkemmin maskin kytttarkoituksen.\nKangasmaskien pesu on suoritettava riittvn. Niist tiedmme, ett tuote on tarkoitettu Suomen markkinoille ja ohjeistus.\nMaskia ei saa kytt sylivauvoilla tai ihan pienill lapsilla, koska. Lue mys: Kotiliesi: Kankainen kasvomaski - Joutuisi hyvksyttmn ptkset virkalkrill tee itse kasvosuoja nill ohjeilla.\nVoit perua luvan koska tahansa. Muuan vanhempi keuhkotautiasiantuntija lausui. Sote-esitys sitoo vuokralkrin kdet erikoissairaanhoidossa on helppo ommella itse - "PM2.\nHykkj on itse myntnyt, ett ovat riskimaita. Joukkoliikenteess, jossa lhikontakteja ei aina. Kansalaiset olivat noudattaneet Plakkari Seinäjoki poliisin lopetettu koulurakennuksessa, Kallio Kartta oppilaat kyvt matkalle ympri maailmaa tapaamaan tunnettuja.\nOttamatta ruskeakarhuja, skunkkeja, punaniskavallabeita, emuja. Osta lippuja (34 ).\nKaivella Kasvomaski Keittäminen Kasvomaski Keittäminen. - Luetuimmat


Mihin käytimme vapaa-aikaamme vuonna 2020? Mitä trendejä vuosi 2021 tuo tullessaan? - Hilavitkutin.com\nKoti Yleinen Mihin käytimme vapaa-aikaamme vuonna 2020? Mitä trendejä vuosi 2021 tuo tullessaan?\nVapaa-aika on tärkeä elämänalue – suurelle osalle tärkeämpää kuin työ. Tyytyväisyys vapaa-aikaan on kytköksissä onnellisuuteen. Vapaa-ajalla rentoudutaan, harrastetaan sekä vietetään aikaa perheen ja ystävien kanssa. Jokaisen mielenkiinnon kohteet ovat erilaisia, mutta tänä päivänä vapaa-ajan viettoa yhdistää digitaalisuus ja teknologian käyttö. Vapaa-ajan aktiviteetteihin lasketaan mukaan liikunnan ja ulkoilun harrastaminen, kulttuuritilaisuuksissa käyminen, luovat harrastukset kuten kuvataiteet ja kirjoittaminen, ravintola-ja kahvilakulttuuri, tietotekniikan ja medioiden käyttö sekä yhdistystoimintaan osallistuminen. Tutkimuksen mukaan eurooppalaiset ovat töissä keskimäärin 6-8 tuntia päivässä ja nukkuvat 8-9 tuntia yössä. Kotitöiden ja muiden arkiaskareiden parissa vierähtää 2,5-3,5 tuntia, joten vapaa-aikaa jää noin 4,5-6 tuntia päivässä. Mihin nuo kallisarvoiset tunnit sitten käytetään?\nSosiaalisen median monet muodot\nTilastokeskuksen mukaan suomalaisten sosiaalisen median käyttö kasvoi 13 prosenttia vuonna 2020: sosiaalista mediaa käytti säännöllisesti lähes 70 prosenttia suomalaisista. Suosituimmat somepalvelut käyttäjämäärien mukaan ovat WhatsApp, Facebook, YouTube ja Instagram. Päivittäin WhatsApp -sovellusta käyttää yli 2,5 miljoonaa suomalaista. WhatsApp ja Facebook ovat suosituimmat sovellukset yhteydenpitoon, kun taas YouTube on ehdoton ykkönen viihdesisällön kulutuksessa. Podcastien kuuntelusta on tullut suositumpaa ajanvietettä kuin koskaan. Podcasteja kuuntelevat eniten 26-35-vuotiaat. Podcasteja kuunnellaan viihdykkeeksi, ajan tasalla pysymiseksi, oppimista varten, ajankuluksi ja vaihtoehtona musiikin kuuntelulle. Podcastit ovat suosittuja, koska ne toimivat mainiosti multitaskaamisen ohessa, ja aiheita löytyy laidasta laitaan.\nLivelähetysten lisääntymisestä odotetaan yhtä vuoden 2021 sosiaalisen median trendeistä. Jo vuonna 2020 livelähetykset saivat suosiota esimerkiksi Instagramissa. Muiden sosiaalisten medioiden alustojen arvellaan hyppäävän mukaan livelähetysten nopeatempoiseen maailmaan. Esimerkiksi Linkedin on aloittanut virtuaalisten tapahtumien järjestämisen. Yleisesti ottaen erilaiset virtuaaliset tapahtumat kuten konsertit, stand up -komedia ja teatteriesitykset ovat yleistymässä. Videoiden arvellaan pian dominoivan verkon sisältöä, ja niiden laatuun panostetaan entistä enemmän. Eri sosiaalisen median alustat panostavat videosisällön tuottamiseen ja jakamiseen.\nDigitaalinen pelaaminen suositumpaa kuin koskaan\nTietokoneella-, pelikonsoleilla- ja mobiililaitteilla pelaamiseen käytetty aika on kasvanut vuonna 2020. Pelaajabarometritutkimuksen mukaan suomalaiset käyttivät digitaalisten pelien pelaamiseen keskimäärin yli seitsemän tuntia viikossa. Edellinen huippuluku pari vuotta aiemmin oli alle viisi tuntia. Pelaaminen ei ole pelkästään nuorten juttu, vaan pelaamiseen käytetty aika on kasvanut kaikissa ikäryhmissä. Lähes 80 prosenttia suomalaisista pelaa digitaalisia pelejä. Pelaaminen on viihdyttävää ajankulua, ja nykyään pelata voi milloin ja missä vain, kunhan omistaa kännykän tai muun mobiililaitteen, ja käytössä on nettiyhteys. Mobiilipelaaminen on ajanut suosiossa jo tietokone- ja konsolipelaamisen ohi. Nettikasinoiden määrän huima lisääntyminen ja pelien valtava valikoima houkuttelee yhä useampia viihtymään virtuaalisten pelien parissa. Kaikkein suosituimpia ovat kolikkopelit netissä, sillä ne perustuvat onneen, joten pelistrategioita ei tarvitse opetella. Klassiset hedelmäpelit eivät ole enää ainoa vaihtoehto, vaan kolikkopelejä löytyy kaikilla mahdollisilla teemoilla.\nKun pelaamisesta on tullut osa arkea ja vapaa-ajan viettoa, on se tullut jäädäkseen. Pelit ja laitteet saattavat vaihtua, mutta pelaaminen pysyy. Yhdeksi vuoden 2021 pelitrendeiksi ennustetaan entistä sosiaalisempaa pelaamista. Mobiili- ja tietokonepelejä on jo pitkään pelattu yhdessä. Nettikasinoilla toimivat live-kasinot puolestaan tarjoavat rahapelaajille mahdollisuuden interaktiiviseen pelaamiseen. Toinen kiehtova pelaamiseen liittyvä trendi, jonka uskotaan yleistyvän 2021 on pilvipelaaminen. Siitä povataan koko peliteollisuuden mullistavaa ilmiötä. Pilvipelaaminen tarkoittaa, että fyysistä pelilaitetta ei enää tarvita, vaan peli striimataan suoraan älypuhelimeen tai televisioon, johon peliohjain kytketään. Pelin tietojenkäsittelyn siten hoitaa internetin suuret palvelinkeskukset. Pilvipelaamisen yleistymisen uskotaan luovan ja kehittävän uudenlaisia pelejä.\nKotijumppaa ja digitaalisia treenejä\nLiikunta boostaa niin fyysistä kuin henkistä hyvinvointia. Vuosi 2020 oli kotona treenaamisen ja ulkoilun kulta-aikaa. Jos meno kuntosalille on jäänyt, netistä onneksi löytyy tuhansittain treeniohjelmia- ja videoita sekä valtava määrä mobiilisovelluksia, jotka kulkevat aina mukana. Olohuoneet ovat muuttuneet ihmisten omiksi minikuntosaleiksi, ja esimerkiksi joogamatto, hyppynaru, kahvakuula ja käsipainot taitavat löytyä jo aika monen kotoa. Myös kävely, juokseminen ja pyöräily sekä luonnossa liikkuminen innostivat suomalaisia vuonna 2020.\nPuettava teknologia on ollut liikuntatrendien kärjessä viime vuosina. Tähän kategoriaan kuuluvat muun muassa aktiivirannekkeet, treeni- ja älykellot sekä GPS-laitteet. Kellon avulla voi seurata kätevästi omaa urheilusuoritusta ja palautumista. Kellot ja rannekkeet mittaavat muun muassa pulssia, askeleita, matkaa ja kulutettuja kaloreita. Liikuntatyyleistä suosioon nousi HIIT-treeni, joka on lyhytkestoista, mutta kovaa harjoittelua. Myös omalla kehonpainolla treenaaminen on mennyt perinteisen kuntosaliharjoittelun ohi.\nVuoden 2021 suurimmaksi fitness trendiksi ACSM, eli American College of Sports Medicine, ennustaa digitaalisia live-ryhmätreenejä, joissa treenataan kotona, mutta yhdessä muiden kanssa virtuaalisesti. Myös erilaisten fitness-sovellusten- ja oppaiden kysynnän ja tarjonnan odotetaan kasvavan. Fyysisen ja henkisen treenin yhdistäminen on ollut tapetilla. Erilaisten etänä harrastettavien jooga- ja meditaatiotuntien ennustetaan lisääntyvän. Vuoden 2020 trendien odotetaan jatkavan suosiotaan myös vuonna 2021. Ehkä seuraava teknologian harppaus kuntoilun saralla otetaan virtuaalitodellisuudessa?\nVuoden 2021 vapaa-ajan viettoa leimaa digitaalisuus. Oli kyse sitten pelaamisesta, sosiaalisesta mediasta tai treenaamisesta, digitaalisuus sekä sosiaalisuus ja vuorovaikutuksellisuus ovat avainasemassa. Digitaalisesti harrastaminen yhdessä muiden kanssa saa ihmiset tuntemaan yhteisöllisyyttä silloinkin kun fyysinen yhdessäolo ei ole mahdollista. Uudet harppaukset teknologiassa, kuten pilvipalveluiden kehittyminen, avaavat uusia innovatiivisia mahdollisuuksia vapaa-ajan viettoon.\nEdellinen artikkeliNäin syntyy Sveitsin armeijan linkkuveitsi – Victorinox\nSeuraava artikkeliLemikkien keinu – Pet Swing – on uusi innovaatio Amerikasta


Terveisiä elämästä: helmikuuta 2014\nkirjoittanut Riimi klo 19:00 Ei kommentteja:\nTämä teksti on osa Ainekirjoitushaastetta, tehtävänannosta vastasi tällä kertaa Kukkavarvas.\nKovin vaikeaa oli keksiä aiheesta mitään järjellistä sanottavaa. Kirjoitin yllä olevan fraasin googleen inspiraation toivossa, ja tulihan se lopulta sieltä:\n"Ennen vanhaan eivät monetkaan ihmiset, sen paremmin miehet kuin naisetkaan, tienneet tarkkaan mitä odottaa seksiltä, joten he eivät huolestuneet, kun se ei sujunut järin hyvin."\nTehtävänanto: Pohdi ilmiötä lainauksen pohjalta.\nMinähän en tietenkään ole elänyt ennen vanhaan, olen vasta alta kolmenkymmenen, ja voitte halutessanne ottaa tämän perspektiivin puutteen huomioon lukiessanne. Mutta ihmissuhteinen ruotiminen ja ryöppääminen tuntuu kyllä saaneen nykyään aivan hillittömät mittasuhteet. Ruudut ja aukeamat pullistelevat viestejä siitä, millainen pitäisi olla, miten asua, miten tuntea, miten riidellä, miten sopia, miten erillisiä olla ja kuinka paljon yhteistä. Ja nuo petihommat sitten: sillä aluella, jos missä, on nykyihmisellä suorituspaineita. Pitäisi olla herkkä ja huomaavainen, ja toisaalta agressiivinen kissa tai kolli yhtä aikaa. Ihmisen seksielämä on parhaimmillaan lähteestä riippuen 20-, 30-, 40-, 50- tai 60-vuotiaana. Tuleehan siinä paineita, jos on vaikka kaksi-, kolme-, neli-, viisi- tai kuusikymppinen — ja seksihommat jättäisivät paljon toivomisen varaa.\nNäin nimetöntä blogia pitävänä uskallan sorkkaista vähän tähänkin muurahaispesään, vaikka omalla naamallani en ehkä tohtisi. On nimittäin hirvittävän herkkä aihe. Ja siitä herkkyydestä tuntuvat johtuvan tällä saralla niin monet ongelmatkin. Nykyään on niin kovasti paineita olla täydellinen, niin miehillä kuin naisillakin. Seksi saadaan mediassa kuulostamaan siltä, kuin siitä olisi mahdollista jotenkin suoriutua oikein, kun homman hoitaa tietyllä tavalla. Mutta mielestäni eivät sänkyhommat ole ihmissuhteen muita osa-alueita kummempi arvoitus. Molemmat nauttivat, kun kumpikin osapuoli ottaa toisen huomioon, kuuntelee herkästi ja avoimesti, ja ilmaisee itse itseään rehellisesti ja selkeästi. Ja kun molemmat ymmärtävät, että aina ei mene ihan putkeen, mutta sekään ei haittaa. Että mitään ei tehdä, jos molemmat eivät siihen suostu. Ja epäonnistuneille kokeiluille voidaan nauraa yhdessä.\nMeillä ei ole ollut aina mitenkään täydellinen seksielämä. Mutta ei ole ollut täydellistä muukaan elämä, joten turha olisikaan kuvitella makuuhuoneen puolella vallinneen jonkinlainen muusta suhteesta erillinen rakastelutyhjiö. Tuntuu, että nykyään kovin monessa yhteydessä seksittömyys nähdään huonon suhteen pääasiallisena ongelmana. Minun mielestäni siinä suhteessa on aina jotain pielessä jo siinä vaiheessa, kun toiselta, tai molemmilta, katoaa halu olla alasti toisen lähellä. Koska onhan se nyt hirveän ihanaa! Mutta vaatii myös olemista niin .. no, alasti, ettei sitä toisen katsetta ja kosketusta kestä, jos kantaa mielessään kaunaa, hiljennettyjä tunteita, painavia salaisuuksia tai tunnustamattomia syntejä. Tai jos vaan yksinkertaisesti vielä aivan hitosti risoo, kun eivät asiat sujuneetkaan oman tahdon mukaan, vaan piti tyytyä johonkin naurettavaan kompromissiin tai niellä pettymyksen karvaita kyyneliä.* Nykyisen suoristuskeskeisen ja kiireisen elämän tuoksinassa on melko helppoa kanniskella moisia mukanaan siinä arjessa muuten, ja olla silti ihan hyvä elämänkumppani, tai ainakin ihan ok — jos ei nimittäin ihan tosisaan pyri kohtaamaan puolisoaan aidosti arjessa, on se melko helppoa kiireessä sysätä sivuun. Mutta seksiä ei voi suorittaa, ja molempia (tai ainakaan minua) miellyttävä petikokemus edellyttää sellaista läsnäoloa, johon ei ole mahdollista päästä, jos synkät ajatukset liikaa kaihertavat mieltä.**\n* Kompromissit ovat tutkitusti hyväksi parisuhteille ja pettymykset kuuluvat toki elämään, minua on vain siunattu jääräpäisyydellä, joka tekee näiden hyväksymisestä toisinaan lievästi sanottuna haasteellista.\n**Niiden pään sisäisten paineiden ei muuten täydy välttämättä olla siitä puolisosta lähtöisin, voidakseen pilata pedin tunnelman. Toim. huom.\nVaan toisaalta en sittenkään tiedä — tämä silläkin uhalla, että kierrän tekstini täysin kerälle itsensä ympäri — onko ilmiö millään tavalla uusi. Toisaalta lisääntynyt puhe parisuhteista on varmasti parantanut tilannetta monella tavalla, ennen vanhaan oli varmasti vielä yleisempää sulkea katkeruus sisimpäänsä ja jatkaa silti porskuttamista toisen rinnalla. Ainakin, jos nyt vaikka sodasta selvinneitä tässä mietiskelen. Isovanhempieni ikäluokassa olen nähnyt useita onnettomia suhteita, joiden on annettu hapantua vuosikymmenten ajan niin, että on lopulta vaikea nähdä, mistä lähtisi korjaamaan. Mutta! Kaikesta huolimatta näillä ihmisillä saattaa olla parisuhteestaan melko positiivinen sisäinen kuva. Että onhan meillä ollut noita ongelmia ja kyllähän minä tiesin, että Juhanilla oli se toinen nainen silloin vuosikymmeniä, tai Rauni on aina ollut kyllä paha suustaan. Mutta silti on ollut ihan hyvä elämä. Nykyään taas on kovin vaikeaa olla vertaamatta itseään ja omaa parisuhdettaan median tursuilemiin ihannekuviin siitä, millaiselta täydellinen näyttää. Niistä ihannekuvista muodostuu herkästi odotuksia, joista taas tulee katastrofin aineksia arjessa, kun ei se toinen tietenkään toimi, tunne, sano tai tee niin kuin odotat. Tuskin koskaan.\nEttä siinä mielessä olen Amiksen Kingsleyn kanssa samaa mieltä: kun ei ole liiempiä odotuksia, on paljon suurempi todennäköisyys olla lopputulokseen tyytyväinen. Oli se nyt sitten yleisempää ennen vanhaan eli ei. Siitä lähden tekemään varmempia johtopäätöksiä vasta kuudenkymmenen vuoden kuluttua, harjoitettuani empiiristä tutkimusta hivenen kauemmin. Mutta kyllä niitä odotuksia tänäpäivänäni joka tuutista niin tursuaa, että aika sissi saa olla, jotta täysin niiden tulitukselta välttyisi.\nSiispä tiivistettynä kiireiselle: Ennen vanhaan asetettiin parisuhteelle (ehkä) vähemmän paineita, koska parisuhteen ihannekuvien markkinointi ei ollut yhtä agressiivista. Tästä johtuen vähemmänkin täydellinen parisuhde nähtiin ennen aivan riittävän hyvänä. Ehkä. Tällainen realismi olisi tervetullutta hyvinvointivaltion lellikeiden parisuhdepohdintoihin. Joskin toisaalta huonosta suhteesta lähteminen ajoissa on sekin varmaan ilahduttavasti nykyään helpompaa.\nOpe, en saa tätä ratkaistua! Luovutan.\nkirjoittanut Riimi klo 18:00 2 kommenttia:\nTunnisteet: ainekirjoitushaaste, parisuhde\nkirjoittanut Riimi klo 22:33 Ei kommentteja:


Laittakaa osingot verolle, ja jättäkää lapsilisät rauhaan – KERAVAN VASEMMISTO\n> Kannanotot > Laittakaa osingot verolle, ja jättäkää lapsilisät rauhaan\nHuhtikuussa 2011 Räty kirjoitti blogissaan olevansa huolestunut siitä, miten monet ajattelevat, että ”hyvinvoinnin kakkua voidaan loputtomasti siivuttaa välittämättä kakun koosta ja kunnosta eli rahoituspohjasta”. Samaan aikaan hän on itse määrätietoisesti nakertanut hyvinvoinnin rahoitusta kikkailemalla sivutulonsa verottomiksi osingoiksi.\nNiitä pieni- ja keskituloisia ihmisiä, joita Räty ei tiennyt olevan olemassakaan, palvelisi mahdollisimman selkeä verotuksen ja etuuksien järjestelmä, jossa omia tulojaan ja niiden muutoksia pystyisi ennakoimaan.\n– Hallituksen päätös leikata lapsilisiä ja korvata leikkausta verovähennyksillä on harppaus kohti entistä sekavampaa ja vaikeaselkoisempaa järjestelmää, Vasemmistonaisten puheenjohtaja Saila Ruuth huomauttaa.\nVasemmistonaisten mielestä hallituksen pitää unohtaa lapsilisien leikkaukset ja monimutkaiset verovähennyskompensaatiot.\n– Verovähennykset ovat huono tapa tukea perheitä tai yksilöitä, sillä verovähennyksistä hyötyvät vain ne, joilla on tuloja, joista vähennyksiä voi tehdä. Jos ei ole tuloja, eivät verovähennykset auta, Ruuth toteaa.\n– Oikeudenmukaista veropolitiikkaa on verottaa kaikkia tuloja, niin palkkoja, pääomatuloja kuin etuuksiakin yhtenäisellä asteikolla ja tehdä verokikkailu mahdottomaksi.\nHyvinvointivaltion rahoituspohja eli veropolitiikka on myös keskeinen sukupuolten tasa-arvon kysymys. Pohjoismaisen hyvinvointivaltion tärkeitä saavutuksia on ollut paitsi luokkaerojen pienentäminen myös naisten aseman parantaminen.\n– Tasa-arvoiset julkiset palvelut ovat samanaikaisesti vapauttaneet naiset palkattomista kotitöistä sekä tarjonneet palkkatöitä, joilla naiset ovat saavuttaneet taloudellista itsenäisyyttä, Ruuth muistuttaa.\nNaiset ovat edelleen enemmistö kuntien työntekijöistä päiväkodeissa, kouluissa, terveyskeskuksissa ja muissa palveluissa ja siksi kaikki yritykset hyvinvointivaltion romuttamiseksi on nähtävä hyökkäyksenä tavallisia naisia kohtaan.\n– Laura Räty on lyhyen ministeriuransa aikana teoillaan ja puheillaan osoittanut ajavansa vain kaltaistensa etuoikeutettujen ihmisten etua, unohtaen paitsi pieni- ja keskituloiset myös naisten aseman.\nVasemmistonaisten kannanotto 26.8.2014